"Pukla" ljubav između Dodika i reditelja: Kusturica više nije gospodar Andrićgrada – Fokus.ba\nVlada Republike Srpske dala je saglasnost na Prijedlog Ugovora o ustupanju i prenosu udjela u privrednom društvu „Andrićgrad“ Višegrad. Krajem ljeta, Vlada RS je formirala Komisiju koja je pripremila opširnu Studiju promjene vlasničke strukture „Andrićgrada“ i angažovala vještake, čiji je zadatak bio da počiste nered i, koliko je to moguće, stvari dovedu u zakonske okvire, piše Žurnal.\nPrema predloženom ugovoru, Vlada RS će, na osnovu uloženih 15 miliona maraka, preuzeti većinsko vlasništvo nad „Andrićgradom“ od Emira Kusturice.\nKOLIKO JE ULOŽIO KUSTURICA\nVlada RS, prema tom dokumentu, treba da postane vlasnik 63,68 posto Društva „Andrićgrad“, opštini Višegrad pripašće 14,50 posto, dok će firma „Lotika“ i njen vlasnik Emir Kusturica imati 21,82 posto udjela u vlasništvu, na osnovu uloženih pet miliona maraka.\n“Donošenje ovog akta preduslov je da svaki od osnivača u Skupštini društva ‘Andrićgrad’ u odgovarajuće registre bude upisan na osnovu kapitala uloženog u ovaj projekat od 2011. godine do danas“, naveli su iz Ministarstva trgovine i turizma Republike Srpske.\nIz tog resora saopštili su da je u realizaciju projekta izgradnje i opremanja kompleksa „Andrićgrad“ do sada uloženo ukupno 23.787.265 KM, od čega je Vlada uložila oko 15 miliona KM.\nPrema računici Vlade RS, ispada da je Kusturica uložio pet miliona, a opština Višegrad svega tri miliona. Kusturici je priznato da je u „Andrićgrad“ uložio pet miliona maraka, mada to nije tačno, jer je ta cifra preuveličana, kao što su umanjena sredstva koja su uložili Vlada RS i opština Višegrad. Iz javnih sredstava RS u „Andrićgrad“ uloženo je oko 35 miliona maraka, što je ranije konstatovano i u revizorskim izvještajima.\n„Andrićgrad“ je osnovan 2011. godine potpisivanjem ugovora između Vlade Republike Srpske, opštine Višegrad i Kusturičinog preduzeća „Lotika“. Osnivački ulog bio je 10.000 KM, od čega je Vlada uplatila 2.450 KM, opština Višegrad 2.450 KM i „Lotika“ 5.100 KM, čime je Kusturica postao većinski vlasnik „Andrićgrada“. Sada bi trebalo da dobije 21,82 posto vlasništva u „Andrićgradu“.\nSa tim vlasničkim udjelom Kusturica neće moći bitno da utiče na projekat „Andrićgrad“ i poslovanje društva.Te akcije mu mogu poslužiti da ih u određenom momentu proda Vladi RS za određenu sumu novca ili da bude pripravan, ako bi se u budžetu RS pojavile pare, za novu igru oko „Andrićgrada“.\nPrema izvorima Žurnala iz Vlade RS, Kusturica nije i neće praviti pompu u vezi sa promjenom vlasničke strukture u „Andrićgradu“, svjestan činjenice da više nema odakle da izvlači novac za taj projekat i da je na „Kamengradu“ već odlično prošao.\nKusturica je sve vrijeme, od samog početka izgradnje „Andrićgrada“, raspolagao svim sredstvima – onim koje su uložili Vlada RS i Opština Vešegrad kao i sa dva miliona evra koje je donirala Vlada Srbije i sa ostalim donacijama i kreditima.\nNajveći dio tih para otišao je njegovoj firmi „Lotika“, koja je bila izvođač najvećeg dijela radova u „Andrićgradu“.\nTome treba dodati i novac koji je Kusturica ostvario od izgradnje i prodaje zgrade Hidroelektrane na Drini, čije je rukovodstvo bukvalno bilo natjerano da sjedište firme gradi u „Andrićgradu“. Upravni objekat HE na Drini, koji je izgrađen u „Andrićgradu“, plaćen je 8,5 miliona maraka, a ima svega 2400 metara kvadratnih, odnosno 1600 manje nego što je predviđeno prvobitnim projektom.\nKAPITAL I OSNIVAČKI KAPITAL\nProjekat „Andrićgrad“ od samog svog početka bio je postavljen naopako i nezakonito. Emir Kusturica je 2011. godine sa osnivačkim ulogom od 5.100 maraka postao većinski vlasnik “Andrićgrada”. Još 2012. godine, tadašnji poslanik u Narodnoj skupštini RS Miroslav Kojić javno je postavio pitanje vlasničke strukture. Bivši ministar trgovine i turizma Bakir Ajanović je tada odgovorio da će se „konačni vlasnički udjeli definisati nakon završetka projekta”.\nKojić i danas tvrdi da konačni vlasnički udjeli moraju biti utvrđeni po principu – koliko je ko od osnivača u projektu dao novca, toliki treba da bude njegov vlasnički udio.\n“Emir Kusturica nije vlasnik 51 posto kapitala ‘Andrićgrada’, već je vlasnik 51 posto osnivačkog kapitala firme ‘Andrićgrad’ d.o.o.. Preko svoje firme ‘Lotika’ on je vlasnik jedino 5.100 maraka osnivačkog kapitala preduzeća ‘Andrićgrad'“, kazao je Kojić za Žurnal.\nOn je podsjetio da je firma “Andrićgrad” d.o.o. osnovana da napravi projekat uređenja turističkog starog jezgra Višegrada pod nazivom „Andrićgrad“, a da u taj projekat Kusturica nije uložio ni marku.\nS obzirom da je bilo predviđeno da udjeli, koji su postojali prilikom osnovanja društva “Andrićgrad”, treba da budu promijenjeni u skladu sa visinom ulaganja kada projekat bude završen, to godinama nije učinjeno. Iz prostog razloga što projekat nikada nije završen, mada je odavno jasno da su Vlada RS i opština Višegrad uložili nesrazmjerno mnogo više novca u projekat nego Kusturičina firma “Lotika”.\nVarnice na relaciji Vlada RS – Kusturica traju već par godina. Kusturica je ignorisao pozive da prisustvuje Skupštini društva „Andrićgrada“, mjesecima je izbjegavao da dostavi informacije o dinamici izgradnje projekta i utrošku finansijskih sredstava…\nS druge strane, Vlada RS je ulaganja u „Andrićgrad“ tretirala kao grantove (pomoć), a ne materijalna ulaganja, čime je sebi uskratila mogućnost da polaže pravo na promjenu vlasničke strukture, čime je Kusturica vlast imao u šaci.\nOd samog početka sve u vezi s projektom “Andrićgrad” vrvilo je od nezakonitosti. Tako je Vlada RS 20. februara 2012. godine Ugovorom o koncesiji dodijelila 25 dunuma gradskog građevinskog zemljišta društvu „Andrićgrad“, iako nije raspolagala tim zemljištem. Zemljište je bilo i ostalo u vlasništvu opštine Višegrad, koju Vlada uopšte nije pitala za saglasnost. Samim tim, Ugovor o koncesiji je nevalidan.\nSpornih radnji u vezi sa ulaganjima u “Andrićgrad” bilo je sijaset, a u jednom trenutku zbog ignorantskog odnosa Kusturice prema Vladi RS činilo se da će stvar završiti na sudu.\nOčigledno je da takva vrsta skandala nije odgovarala ni jednoj ni drugoj strani (ni Dodiku ni Kusturici), pa se problemi sada rješavaju ispod radara, promjenom vlasničkih udjela. Pritom, Kusturica ne gubi ništa, jer je svjestan da iz budžeta više ne može izvlačiti kako hoće i koliko hoće za firmu čiji je bio većinski vlasnik, dok Vlada RS i opština Višegrad ne dobijaju ništa što već nisu platili i pretplatili.\nKO ĆE VRAĆATI DUGOVE\nNa kraju, kada se konačno promijeni vlasnička struktura, pitanje je ko će da vraća dugove koji su ostali prema dobavljačima i ko će da plati obaveze po osnovu kredita, koji, prema zvaničnim informacijama, iznose oko tri miliona maraka. I taj teret će pasti na račun budžeta RS i Vladu RS, koja će biti većinski vlasnik, dok će Kusturica, koji je sve dugove napravio, imati izgovor da su on i njegova „Lotika“ tek manjinski akcionari.\n#emir kusturica#izdvojeno#milorad dodik#scc#u fokusu


kopaonik Archives - Page 2 of 3 - Raski Portal\nMinistar odbrane Aleksandar Vulin obišao je na Kopaoniku pripadnike Ministarstva odbrane i Vojske Srbije koji se nalaze na obuci u zimskim uslovima i učesnike „7. CISM trening kampa“ na pripremama\nU hotelu „Grej“ na Kopaoniku danas je izbio požar, prenose beogradski mediji, navodeći da je vatra izbila u piceriji koja se nalazi u okviru hotela. Mediji saopštavaju da je prvo\nredakcija March 5, 2018 0 Komentara\nKada je reč o destinacijama, najtraženije su Prolom i Lukovska banja, Zlatibor, Sokobanja, Divčibare, Vrnjačka Banja, Stara planina i Kopaonik. Srbija postaje sve atraktivnija destinacija za strane turiste, ali i domaće,\nOvogodišnji Kopaonik biznis forum prvi put će trajati četiri dana, od 4. do 7. marta, a centralna tema je – „Šta posle fiskalne konsolidacije: Kako fiskalnu stabilnost merama ekonomske politike\nNa Kopaoniku je realizovana skijaško-spasilačka obuka studenata završne godine Kriminalističko-policijske akademije. Osim skijaških veština i upravljanja motornim sankama, studenti su sa profesorima, savladali tehnike rada u nepovoljnim zimskim uslovima sa\nBrnabić učestvuje na Kopaonik biznis forumu\nPredsednica Vlade Srbije Ana Brnabić učestvovaće na 25. jubilarnom Kopaonik biznis forumu koji organizuju Savez ekonomista Srbije i Udruženje korporativnih direktora Srbije, a čiji je pokrovitelj Vlada Srbije. Brnabić će\nUklonjeni ski lift Ledenice seli na lokaciju prema Vikend naselju\nSki lift Ledenice tipa sidro, koji se nalazio uz pripadajuću stazu Ledenice, uklonjen je početkom ove ski sezone. Nakon puštanja u rad isklopivog šestoseda sa haubama Gvozdac 2015. godine, ski\nredakcija February 20, 2018 0 Komentara\nVremenom nad većim delom evropskog kontinenta dominiraće prostrano polje visokog pritiska (anticiklon). Imaćemo spajanje dva takva polja pritiska u jedno-azorskog anticiklona i skandinavskog anticiklona, koji će spajanjem formirati poznati tip


Klub u kome treniraju šabačka deca – Podrinske\nKlub u kome treniraju šabačka deca\nZoran Negovanović, predsednik OKK „Šabac“\nSa tradicijom postojanja dugom više od 30 godina, OKK „Šabac“ okuplja članove od najmlađe do seniorske selekcije. Poslednjih godina treniraju isključivo šabačku decu, dokazujući da Šabac jeste mesto gde se neguje sport za koji se smatra da je broj jedan u Srbiji. Iako je klub muško- ženski, među zainteresovanima za košarku ipak prednjače dečaci, ističe predsednik OKK „Šabac“ Zoran Negovanović.\n-Stalno primamo nove članove, pogotovo mlađe, juniore, kadete, pionire. Treninzi se odvijaju u Pedagoškoj i Osnovnoj školi „Janko Veselinović“. Najverovatnije sa lepim danima izlazimo iza zgrade Doma sindikata, na najpopularniji košarkaški teren „Milovan Stepandić Stepi“ – navodi Negovanović.\nSvi prvotimci su iz Šapca, a nekoliko godina unazad nisu doveli nijednog igrača sa strane, pa svaki član dobija priliku da napreduje i jednog dana zaigra sa seniorima.\n-Imamo i juniore koji igraju za prvi tim, nekoliko naših starijih igrača, to su naši klinci. Podstičemo tu decu na taj način, pružajući im priliku da se oprobaju u višem rangu takmičenja. Nekoliko godina unazad iz našeg kluba mnogo igrača je otišlo u dobre, vrhunske prvoligaške klubove, kao što su Partizan i Zvezda, neki i u inostranstvo. Pre nekoliko godina je jedan naš igrač, potekao iz naše škole, otišao i u Real iz Madrida- podvlači predsednik kluba.\nSvi klupski treneri su licencirani. Trener zadužen za sve selekcije Dušan Marković prošao je kompletnu školu saveznog ranga i predvodio je našu, kao i reprezentaciju Zapadne Srbije u dva navrata. Zainteresovana deca se raspoređuju po polu i godištu, od čega zavisi i broj treninga na sedmičnom nivou.\n-Pošto je klub muško- ženski, svako ima svoju kategoriju i razdvojeni su po godištima. Mlađi imaju tri treninga nedeljno, jer je u tom uzrastu teško držati pažnju deci svaki dan, dok je za starije taj broj treninga veći. U decembru smo pravili pauzu zbog epidemije, iako nismo imali obavezu da prekidamo treninge, ali smo sačekali da se malo smiri smiri situacija. Mnogo dece je u tom periodu stalno zvalo i pitali su kada će se nastaviti treninzi, tako da interesovanje za košarku ne jenjava, uprkos velikoj ponudi različitih sportova u gradu- naglašava Negovanović.\nNajviše je dečaka od prvog do osmog razreda koji vredno treniraju i svojom posvećenošću uspevaju da se izbore za nastup u kvalitetnijoj postavi.\n-Sva deca koja dolaze i treniraju su tu zbog sporta, ali nije samo bitna košarka, tu je razgibavanje, istezanje, gimnastika- radi se na kompletnom psihofizičkom razvoju dece. Košarka je prvi sport u Srbiji kako god gledamo, mi jesmo zemlja košarke i logično je da deca vole da treniraju. Neko će biti bolji ili manji bolji igrač, ali ne mogu svi biti Nikola Jokić, ni Vlade Divac, ni reprezentativci. To nije suština, važno je da treniraju, zdravo odrastaju, da se sklone sa ulice i da su sa nama na dobrom putu da postanu kvalitetni ljudi- zaključuje Negovanović.\nPored ligaških takmičenja, tu su i turniri, koje će, veruje, organizovati i ove godine. To je odlična prilika za druženje i šansa da odmere snage sa klubovima iz sele Srbije, ali i da kasnije budu njihovi gosti na sličnim susretima. Svi zainteresovani za školu košarke u OKK „Šabac“ mogu se javiti na broj telefona 064 230 89 70 ili u prostorije kluba, u Gospodar Jevremovoj broj 1.


U septembru vakcinisano 38.334 građana Kantona Sarajevo: Evo da li ima dovoljan broj doza na punktovima\n01.10.2021 09:14 Autor: Raport.ba\nNa vakcinacijskom punktu Zetra, kao i na punktovima u domovima zdravlja i dalje traje vakcinacija građana Kantona Sarajevo. Od 1. septembra potpuno je vakcinisano 38.334 građana u KS, a prvu dozu primilo je njih 29.854.\nOmogućena je i revakcinacija za one koju su prvu dozu primili van kantona, sa svim vakcinama koje su na raspolaganju. Bitno je naglasiti da su na vakcinalnom punktu Zetra vakcinisani i građani drugih kantona, kojima je potvrdu o vakcinaciji izdao kanton u kojem su osigurani.\nKao rezultat dogovora ministara zdravstva i privrede KS, prof.dr. Harisa Vranića i Adnana Delića, ali i Ministarstva zdravstva KS sa Udruženjem poslodavaca FBiH, organizirana je i terenska vakcinacija radnika u kompanijama. Krajem mjeseca, uz podršku IOM BiH, Ministarstvo zdravstva organiziralo je i vakcinaciju oko 300 migranata u privremenim prihvatnim centrima na području KS.\nPROČITAJTE Zahiragić objavio snimak zgrade u kojoj Vlada KS nudi stanove mladima: Ovo je katastrofa\nTrenutno su na svim punktovima za vakcinaciju u Kantonu Sarajevo dostupne vakcine AstraZeneca i Sinopharm, a na punktu u Zetri nalaze se i vakcine Pfizer. Svih vakcina ima u dovoljnim količinama. Prema podacima Zavoda za javno zdravstvo KS, do sada je u potpunosti vakcinisano ukupno 121.147 stanovnika KS, što predstavlja 36,5 posto stanovnika starijih od 18 godina.\nU Kantonu Sarajevo trenutno na revakcinaciju čeka 44.857 osoba, što znači da će krajem oktobra biti potpuno vakcinisano oko 50 posto punoljetnih građana ovog kantona. Od ukupnog broja potpuno vakcinisanih stanovnika, njih 85.883 je vakcinisano u zdravstvenim ustanovama KS, dok su se ostali imunizirali izvan zdravstvenih ustanova u ovom kantonu, a prijavili su se na platformu ZZO KS.\nPROČITAJTE Predstavnički dom traži stavljanje van snage Pravilnika o fiskalnim sistemima\nMinistarstvo zdravstva KS donijelo je odluku da se vakcinalni punkt Zetra zatvara 1. novembra. Svi koji imaju termin za revakcinaciju do tada pozivaju se da što prije dođu u Zetru u skladu sa uputama proizvođača vakcine koju su primili, kao i svi drugi koji dosad nisu vakcinisani. Oni kojima je termin za revakcinaciju nakon tog datuma, moći će obaviti revakcinaciju na punktu u Domu zdravlja kojem pripadaju.\nMinistarstvo zdravstva Kantona Sarajevo još jednom poziva građane da se vakcinišu, kako bi sačuvali svoje i zdravlje osoba u svojoj okolini. Zahvaljujemo se građanima na saradnji te ih pozivamo da i dalje poštuju sve propisane higijensko-epidemiološke mjere.\nTagovi: Kanton Sarajevo vakcinacija protiv koronavirusa Zetra\nJučer u Sarajevu 40 novozaraženih\nU Kantonu Sarajevo 70 novih slučajeva zaraze koronavirusom. Upućen apel građanima\nBeč: Građani se bez najave mogu vakcinisati u katedrali Stephansdom


Kragujevčani svrgavaju Novosađane sa trona - OK Radnički Kragujevac\nPred odbojkašima Radničkog je novi okršaj sa novosadskom Vojvodinom, ovoga puta u polufinalnoj seriji plej-ofa BPŠ Superlige Srbije. Prva utakmica zakazana je za petak, 26. mart, od 17 časova u maloj sali novosadskog „SPENS-a“, uz direktan televizijski prenos na Drugom kanalu RTS-a, dok je revanš na programu dva dana kasnije u kragujevačkom „SBB Jezeru“.\nPoraz od kraljevačke Ribnice u finalu Kupa Srbije neminovno je ostavio traga na izabranike trenera Dragana Kobiljskog, koji su propustili istorijsku priliku da u grad na Lepenici donesu trofej čekan više od jedne decenije.\nIpak, treba istaći da je i plasman u finale Kupa sam po sebi ogroman uspeh, a kada se tome pridoda i činjenica da su Kragujevčani dogurali do same završnice prvenstvene trke, kao i da su uspeli da izbore povratak na evro-scenu, može se vrlo lako zaključiti da je upravo ova sezona jedna od najuspešnijih u novijoj istoriji kluba iz srca Šumadije.\nZbog toga bi bilo pogubno da odbojkaši Radničkog sada klonu duhom, posebno jer su još uvek u igri za najprestižniji trofej u domaćim okvirima – titulu prvaka države.\nImali su Šumadinci dovoljno vremena da se energetski i psihološki oporave od meča sa Ribnicom, da pogledaju jedni drugima u oči i da sa svežom dozom entuzijazma pristupe pripremama za operaciju zvanu „Vojvodina“.\nTežak period je iza nas. Poraz u finalu Kupa nas je i te kako uzdrmao, ali se već duže vreme trudimo da to ostavimo iza sebe i maksimalno se fokusiramo na polufinalnu seriju plej-ofa protiv novosadske Vojvodine. Nema sumnje da je pred nama jedan veoma težak zadatak, ali mi svakako nemamo nameru da se predamo i borićemo se do poslednje lopte, decidirano poručuje Nemanja Opačić, prvi saradnik Dragana Kobiljskog u stručnom štabu kragujevačkog tima.\nKragujevčani su prethodno uspeli da okončaju Vošinu dominaciju u Kupu, a sada im se pruža prilika da to isto učine i u prvenstvu. Uostalom, zar dve ubedljive pobede nad Novosađanima od po 3:0 u ovoj sezoni ne daju Šumadincima dovoljno razloga za optimizam pred početak ove serije?\nPredvođeni novim trenerom Slobodanom Boškanom, koji je nakon pomenute eliminacije iz Kupa Srbije nasledio Sinišu Gavrančića na klupi novosadskog tima, odbojkaši Vojvodine su u poslednje vreme podigli nivo svoje igre i bez većih problema preskočili prvu prepreku na putu ka odbrani šampionske krune. Mlada ekipa beogradske Crvene zvezde, uveliko desetkovana problemima zbog kovida-19, predstavljala je lak plen za Novosađane na startu plej-ofa, koji su slavili sa 2:0 u seriji i tako zakazali novi okršaj sa Šumadincima.\nČinjenica da se ove dve ekipe jako dobro poznaju sigurno će sa jedne strane olakšati trenerima pripremu utakmica, ali ih istovremeno staviti pred veliku dilemu, a to je na koji još način iznenaditi i nadmudriti svog kolegu na suparničkoj strani.\nUpravo je jedan od bitnih faktora iznenađenja u famoznom revanš meču polufinala Kupa Srbije bio iskusni primač servisa Kragujevčana Srećko Ristić, koji je sa 18 osvojenih poena predvodio svoj tim do velike pobede od 3:0 u setovima i plasmana u finale najmasovnijeg domaćeg takmičenja.\nDošli smo do samog kraja prvenstva, gde više nema šansi za popravnim. Vojvodina je sigurno najteži mogući protivnik za nas u ovom trenutku, ekipa izuzetnog individualnog i timskog kvaliteta, koja vrlo dobro zna kako se dolazi do trofeja. Mi smo, sa druge strane, u dosadašnjem delu sezone pokazali da smo u stanju da im uspešno pariramo, uspeli smo da ih dobijemo kada je to bilo najpotrebnije i ja se iskreno nadam da će tako biti i ovoga puta. Imamo nekoliko sitnih problema sa povredama, ali smo svi spremni da „stisnemo zube“ i odigramo najbolje što možemo u želji da se domognemo finala, smatra Ristić.\nPolufinale plej-ofa BPŠ Superlige Srbije igra se na dve dobijene utakmice. Ukoliko posle dva meča skor u pobedama bude izjednačen, odluka o budućem finalisti biće doneta u „majstorici“, koja se igra na terenu domaćina prve utakmice.\nDrugi polufinalni par plej-ofa čine požarevački Mladi radnik i beogradski Partizan Soccer.\nPrethodni članakRibnica bolja od Radničkog u finalu Kupa Srbije\nSledeći članakVojvodini vođstvo u seriji


Vučić se sastao sa Cerarom: Slovenija važan ekonomski partner Srbije | Najnovije vesti - Srbija danas\n03.12.2019. • 11:27 Srbija Danas\nCerar, koji je u Srbiji prvi put od kako je ministar spoljnih poslova, rekao je da se priprema teren za zajedničku sednicu vlada Srbije i Slovenije\nPredsednik Aleksandar Vučić sastao se danas s ministrom spoljnih poslova Slovenije Mirom Cerarom, koji se nalazi u poseti Beogradu, u zgradi Generalnog sekretarijata predsednika Republike.\n(UŽIVO) Drugi dan Lukašenkove posete: Vučić se predsedniku Belorusije obratio na ruskom! (VIDEO)\nCerar se juče sastao s ministrom spoljnih poslova Ivicom Dačićem.\nDačić je posle razgovora izjavio da su poslednjih godina intenzivirani bilateralni kontakti i da su odnosi dve države veoma dobri i možda čak na najvišem nivou od vremena odvajanja Slovenije od Jugoslavije.\nCerar, koji je u Srbiji prvi put od kako je ministar spoljnih poslova, rekao je da se priprema teren za zajedničku sednicu vlada Srbije i Slovenije i da veruje da će ona biti u konstruktivnom duhu, pre svega kada je reč o privrednoj saradnji za koju je rekao da je odlična.\nAleksandar Vučić Milo Cerar Slovenija\nEkonomija Srbije je na stabilnim nogama zahvaljujuci tesim reformama i napornom radu Vlade Srbije i Predsednika Aleksandra Vucica\nAko je vazan treba raditi na tome da bude dobra saradnja...\nSlovenija je vise puta pokazala i dokazala da je iskreni prijatelj Srbije.\nSlovenija i Srbija odrzavaju saradnju na najbolji moguci nacin.\nSlovenija jaca ekonomski razvoj Srbije.\nI partner i sused i saradnik na poboljšanju položaja zemalja u regionu.\nSlovenija je važan partner Srbiji i treba raditi na tome, da se neguje prijateljstvo i dobri medjusobni odnosi.\nSrbija je partner sa svim zemljama koje zele saradnju i ekomonski razvoj.\nHvala Sloveniji na podršci koju nam pruža na putu ka EU.\nSrbija ima dobru saradnju sa Slovenijom i tako ce i biti, obe zemlje se zalazu za stabilnost i mir u regionu.\nSlovenija nam pruža veliku podršku na našem evropskom putu. Dobri odnosi Srbije i Slovenije treba da se prodube i ekonomskom i političkom saradnjom, da bi se ojačao Zapadni Balkan.\nSlovenija je vazan partner , i moramo raditi na sto boljoj saradnji jer ce to stvoriti i bolje ekonomske uslove za nas.\nJacanje saradnje sa Slovenijom jeste od izuzetnog znacaja!\nZnacajan sastanak dva drzavnika u kome ce se unaprediti saradnja dveju zemlje.\nVeoma nas raduje prisustvo Slovenskog ministra koji unosi novu energiju u odnose dve drzave.\nOvo je prilika da se poveca saradnja na ekonomskom i politickom nivou. Veliko prijateljstvo se stvorilo između Srbije i Slovenije.\nSa Slovenijom imamo jako korektnu i dobru saradnju, izuzetno smo zahvalni sto podrzavaju nase reforme i lobiraju za nas ulazak u Eu.\nSlovenija pruža punu podršku Srbiji na putu u EU, i ta nam podrška puno znači.\nSlovenija i Srbija su uvek imali dobre odnose sto su i o dan danas odrzali.


PROGRESSIVE MAGAZIN | ZAJEDNIČKOM AKCIJOM NOVAK ĐOKOVIĆ FONDACIJE, KOMPANIJE DM DROGERIE MARKT I DRUGIH PARTNERA, OTVOREN JE NOVI OBJEKAT SA IDEALNIM USLOVIMA ZA RAST I RAZVOJ NAJMLAĐIH\nZAJEDNIČKOM AKCIJOM NOVAK ĐOKOVIĆ FONDACIJE, KOMPANIJE DM DROGERIE MARKT I DRUGIH PARTNERA, OTVOREN JE NOVI OBJEKAT SA IDEALNIM USLOVIMA ZA RAST I RAZVOJ NAJMLAĐIH\n27. XII 2021 | Novak Đoković Fondacija, u saradnji sa kompanijom dm drogerie markt koja je glavni donator na projektu, otvorila je vrtić pri Predškolskoj ustanovi ‘Sofija Ristić’ u Topoli. U projekat, koji je realizovan kroz saradnju sa opštinom Topola, uloženo je 15 miliona dinara.\nSvečanom otvaranju novog objekta prisustvovali su osnivač i globalni direktor Fondacije Jelena Đoković, nacionalni direktor Maja Kremić, predstavnici kompanije dm drogerie markt, direktor predškolske ustanove Gordana Nidžović, predsednik opštine Topola Igor Petrović i zamenik predsednika opštine Jasna Vuković.\n“Predškolska ustanova ‘Sofija Ristić’ prepoznata je po dugoj tradiciji. Proširivanjem kapaciteta, dobiće novi sjaj i sve što je potrebno kako bi se najmlađima pružili idealni uslovi za rast i razvoj u podsticajnom okruženju za učenje. Novak Đoković Fondacija uvek stavlja dobrobit deteta u prvi plan, što na duže staze podrazumeva poboljšanje kvaliteta života čitave zajednice. Radujemo se što ćemo divnim domaćinima iz Topole i njihovoj deci svakodnevnicu učiniti još lepšom – i zahvaljujemo se Opštini i donatorima na odličnoj saradnji“, izjavila je Jelena Đoković, globalni direktor Novak Đoković Fondacije.\nPovršina celog objekta iznosi 850m2, dok je Fondacija uz glavnog donatora kompaniju dm u potpunosti rekonstruisala, adaptirala i opremila 250m2 – u sklopu kojih se nalaze dve radne sobe za 60 dece, kao i prateće prostorije, hodnik i toaleti. Fondacija je uz pomoć svojih donatora dodatno obezbedila izolaciju kompletne površine zgrade.\nUkupna vrednost projekta iznosi 15 miliona dinara – od čega je vrednost donacije Fondacije 11,5 miliona dinara – u okviru čega je 8,5 miliona odvojeno za izvođenje svih neophodnih radova, dok je do 3 miliona određeno za opremanje novih radnih i pratećih prostorija.\n“Drago nam je što je naša kompanija prepoznata kao društveno odgovorna i zaista smo ponosni što nosimo takav epitet. Takođe, posebno smo srećni što smo glavni partner u ovom projektu koji je usmeren na najmlađe članove naše zajednice i njihov rani razvoj i obrazovanje. Želimo da verujemo da smo na ovaj način doprineli da naši najmlađi dobiju podsticajno okruženje iz kojeg će izrasti u zadovoljne ljude, spremni da grade svetliju i lepšu budućnost, za sve nas. Sa zadovoljstvom ćemo nastaviti da i dalje osluškujemo potrebe zajednice, voljni da i u narednom periodu budemo deo ovako važnih i značajnih projekata“, rekla je Alexandra Olivera Korichi, direktor dm Srbija i Severna Makedonija.\nPokretanje inicijative od strane Fondacije učinilo je da se i Opština Topola aktivno uključi u radove, što je omogućilo da se zgrada koja potiče iz 70-ih godina prošlog veka dodatno modernizuje u svom trpezarijskom i kuhinjskom delu, sa novom telekomunikacijskom i internet vezom – i grejanjem na gas. Pored glavnog donatora kompanije dm, pomoć i podršku u realizaciji projekta u Topoli pružile su i kompanije Henkel, Ceresit, Grubin, Enmon i Tarket.\n“Saradnja sa Novak Đoković Fondacijom za nas predstavlja veliku privilegiju i čast. Naš vrtić je počeo sa radom 1985. godine, 40 godina posle osnivanja prvog zabavišta za decu u Topoli – i zahvaljujući dosadašnjoj podršci lokalne samouprave i od danas Novak Đoković Fondacije – proširili smo svoje kapacitete, povećali obuhvat dece i prerasli u ustanovu vrednu pažnje i za ponos građana Topole i okoline. Hvala vam što ste omogućili da naša deca provode vreme u prostoru koji je podsticajan, inspirativan, kreativan i moderan – i sigurna sam da će dugo pamtiti naše današnje druženje”, istakla je Gordana Nidžović, direktor PU ‘Sofija Ristić’ iz Topole.\nVrtić u Topoli je 49. po redu koji je Fondacija opremila, adaptirala i rekonstruisala. U realizaciji ovog važnog projekta za kvalitetnije odrastanje i obrazovanje mališana priključila se i kompanija dm, koja je ovim povodom donirala 5,5 miliona dinara. Kompanija dm drogerie markt Srbija inače završava ovu godinu rekordnim donacijama, u ukupnom iznosu od 29,1 miliona dinara, od čega je 8,3 miliona dinara u novcu, dok je 20,8 miliona dinara u vidu kupovine neophodne opreme i robe.


OGRAMAN PROBLEM ZA SRBIJU! Bogdanović OBNOVIO povredu KOLENA... - Informer\nSrpski košarkaš Bogdan Bogdanović doživeo je povredu u finišu meča između Atlante i Filadelfije\nNije uspela Atlanta da iskoristi prvu "meč loptu" i plasira se u finale Istočne konferencije, ali bi to mogao da predstavlja manji problem za četu Nejta Mekmilana pošto se na startu poslednje četvrtine na povredu kolena požalio Bogdan Bogdanović koji se nije vraćao na parket nakon toga!\nDa stvar bude još gora, Bogdanović je ove sezone pauzirao preko mesec dana zbog povrede desnog kolena nakon nezgodnog duela sa Lolamelo Bolom. Oporavak je bio veoma nezgodan zbog upalu mekog tkiva i oštećenje kosti, ali su ligamenti tom prilikom ostali netaknuti, što je bila sjajna vest.\nPotencijalna povreda Bogdana Bogdanovića mogla bi da predstavlja veliki problem, ne samo za Atlantu, već i za reprezentaciju Srbije. Sjajni šuter igra svoju najbolju sezonu u karijeri i nema sumnje da bi bio jedan od lidera generacije od koje se očekuje plasman na Olimpijske igre, a potom i borba za medalju u Tokiju. Ipak, nakon nove povrede pitanje je kolike su šanse da se Bogdanović odazove selektoru Igoru Kokoškovu.\n22:06 >> 22:56 Košarka 0\nKošarka sport NBA Bogdan Bogdanović košarkaška reprezentacija Srbije


Samostalci – ponovo u političkom životu Srbije - Samostalna srpska stranka\nSamostalci – ponovo u političkom životu Srbije\n19. februara 2020. Sve vesti 584Views 0Likes\nOvim putem obaveštavamo srpsku javnost da je na političkoj sceni Srbije formirana nova stranka – Samostalna srpska stranka.\nSamostalna srpska stranka nastala je ujedinjenjem Pokreta za razvoj Srbije, političkog pokreta Samostalni DSS i Nacionalno-demokratskog političkog saveta.\nZa predsednika Samostalne srpske stranke izabran je Andreja Mladenović, nekadašnji predsednik Samostalnog DSS-a dok je za potpredsednika stranke izabran Mile Dragić, nekadašnji predsednik Pokreta za razvoj Srbije.\nSamostalna srpska stranka baštini političke tradicije duge više od jednog veka kroz svoje prethodnike: Samostalnu radikalnu stranku, Demokratsku stranku Srbije i Pokret za razvoj Srbije.\nSamostalna radikalna stranka, u narodu poznata kao “Samostalci”, nastala je izdvajanjem mlađih i progresivnijih članova Narodne radikalne stranke, na čelu sa Ljubomirom Živkovićem i Ljubom Davidovićem, i u periodu od 1903 – 1914 predstavljala je jednu od vodećih stranaka u političkom životu Kraljevine Srbije. Nakon Velikog rata Ljuba Davidović je bio jedan od osnivača Demokratske stranke, čiju je tradiciju, u modernoj Srbiji nastavila i Demokratska stranke Srbije, odnosno, iz nje nastao pokret Samostalni DSS.\nOsnovna programska načela Samostalne srpske stranke baziraju se na borbi za samostalnu i suverenu državu Srbiju, na Ustavu kao garantu očuvanja države, na snažnoj porodici kao stubu društva, na ekonomskom razvoju države kao garantu njene političke i vojne neutralnosti, na unapređenju sistema obrazovanja i brizi o mladima, na socijalnoj pravdi, na očuvanju nacionalnog identiteta i kulturnom preporodu kao i na brizi o Srbima van Srbije.\nHitno puštanje Episkopa Joanikija i sedam sveštenika


37. KOLO - Trka za najboljeg strelca - FPL Analize\nPremijerligaški karavan ove nedelje stiže na finalnu ovosezonsku destinaciju, a pre poslednjeg odredišta ostala je još jedna stanica. Pred pretposlednju rundu ostale su da razjasne dve dileme – ko će sa trećeg i četvrtog mesta u Ligu šampiona i ko će biti najbolji strelac?\nOdgovor na oba pitanja dobićemo verovatno u poslednjem kolu, ali zbivanja u 37. mogu da odrede ko će uoči poslednjeg vikenda biti u boljoj startnoj poziciji.\nKada je odabir FPL kapitena za ovu rundu u pitanju, Fantalitičari su se odlučili za proverene štihove, a poseban fokus biće upravo na najefikasnijim pojedncima u tekućoj takmičarskoj godini. Mislili smo i na menadžere koji jure zaostatak u svojim mini-ligama i pronašli trojicu čije selektovanje za kapitena može da se okarakteriše kao “ludački potez”.\nBruno Fernandes (11.4m) – 51.5% TSB\n“Crveni đavoli” u finiš sezone ulaze sa mirne i sigurne druge pozicije i mislima okrenuti više ka finalu Lige Evrope nego na zbivanja u domaćem prvenstvu. Oni imaju 70 bodova, četiri više od poslednjeg Lestera i znatno povoljniji raspored. Junajted u poslednja dva kola dočekuje Fulam i gostuje Vulvsima, dok “Lisice” gostuju Čelsiju i dočekuju Totenhem.\nMišljenja smo da će za stručni štab Junajteda meč protiv Fulama biti glavna proba za evropsko finale protiv Viljareala. Utakmica je na programu u utorak, pa pretpostavljamo da će Solskjaer izvesti najjači sastav, da će u nedelju protiv Vulvsa kombinovat, jer je duel u Ligi Evrope samo tri dana kasnije.\nOtkad su i matematički ispali iz lige fudbaleri Fulama su dodatno popustili sa kvalitetom igara, naročito kada je odbrana u pitanju. U poslednja četiri meča dozvoljavaju skoro duplo više šuteva nego što je to bilo u periodu od 24. do 31. kola, 9.3 naspram 5.9, dok protivničkim igračima dopuštaju više od tri stopostotne šanse po meču!\nZbog toga se u najužem odabiru kapitena za ovo kolo našao Bruno Fernandes, kojem će ovo biti možda i poslednji premijerligaški nastup ove sezone. Portugalac je postigao dva gola na poslednja tri prvenstvena meča, a u prvom delu sezone je protiv Fulama upisao jednu asistenciju. Mišljenja smo da će Junajted od prvog minuta zaigrati napadački fudbal, igrati na gol više, te da će njihov najbolji individualac i najkreativniji pojedinac biti inspirisan i nadahnut.\nMohamed Salah (12.6m) – 39.9% TSB\nČinilo se da će Liverpul i drugi put ove sezone ostati “kratkih rukava” protiv već prežaljenog Vest Bromvič Albiona, ali ih je golman Alisson spasio pogotkom u poslendjim trenucima meča, te produžio nadu da se mogu doseći četvrtog mesta i Lige šampiona naredne sezone. Ekipa sa “Anfielda” u poslednja dva kola ulazi sa petog mesta i 63 osvojena boda, jednim manje od Čelsija i tri od Lestera.\nMohamed Salah je postigao izjednačujući pogodak za “Crvene” na tom meču, što je bio njegov peti na sedam poslednjih premijerligaških mečeva, a ukupno 22. u sezoni, pa je tako nastavio trku sa Harryem Kaneom za najboljeg golgetera.\nLiverpul u ovom kolu gostuje Barnliju, koji je u prethodnom kolu doživeo debakl protiv Lidsa na domaćem terenu (0:4), čime su delimično poslali poruku da su već na “godišnjem odmoru”. Kloppovi izabranici, sa druge strane, moraju maksimalno da uđu u meč, jer su im obe utakmice do kraja sezone bukvalno dva finala.\nHarry Kane (11.8) – 45.4% TSB\nNajbolji igrač Totenhema je nakon dva uzastopna “blanka” zatresao mrežu Rui Patricia i tako prekinuo kratak post, a da je bio raspoložen za igru govori podatak da je još zatresao i dve stative, te je lako mogao do het-trika.\nTotenhem će se do kraja sezone boriti sa Vest Hemom za 6. mesto koje vodi u Ligu Evrope i time pokušati da delimično spase sezonu, u kojoj su partije bile ispod očekivanja, kako u domaćem prvenstvu tako i u Evropi (eliminacija od zagrebačkog Dinama u osmini finala LE).\nKane u ovom kolu gostuje Aston Vili, čija je defanzivna linija, poput Fulama, u dramatičnom padu kvaliteta u poslednje vreme. U minulom kolu su Kristal Palasu dozvolili čak 15 šuteva u okvir gola, a opšte je poznato da su “Orlovi” konzervativna ekipa, koja ne pritiska previše protivnika.\nUkoliko defanzivci Vile sa takvim pristupom izađu na teren protiv “Pevaca” biće surovo kažnjeni od njihovog najboljeg igrača. Kada su Son, Bale i Alli na terenu, Kane je češće u zoni šuta i ne izvlači se predaleko od gola kako bi primio loptu, pa češće “testira” protivničke golmane sa distance. Na poslednja dva meča šutnuo je čak devet puta i našao se u tri stopostotne šanse.\nSve ili ništa – Benteke, DCL ili Greenwood\nUkoliko zaostajete u vašim mini-ligama i želite “ludačkim” potezom da nadoknadite bodovni zaostatak naš predlog je da okušate sreću sa nekim od sledeće trojice: Christian Benteke (5.5m), Dominic Calvert-Lewin (7.6m) ili Mason Greenwood (7.2m).\nBelgijski napadač igra kao u transu u poslednje vreme: postigao je po gol na tri uzastopne meča, a vodeći je po broju udaraca na gol među centarforima u poslednja dva kola – čak 15! Devetka Evertona je odmah iza njega, sa 10 šuteva u poslednje dve runde i jednim pogotkom, dok Greenwood sa sobom nosi ogroman potencijal kako za golove, tako i za asistencije. Talentovani fudbaler Junajteda se u prethodnom triplom kolu dva puta upisao u listu strelaca i šutnuo 8 puta, čime je “kupio” sebi mesto među trojkom koja vreba iz drugog plana.\nUkoliko želite da “pojurite” nekog differentiala za 37. rundu, možda baš u ovim redovima nađete idejno rešenje.


Vesti online / Vesti / Hronika / Rasvetljeno ubistvo Luke Radulovića\nUbistvo Luke Radulovića (37) koje se dogodilo 18. aprila rasvetljeno je i podneta je krivična prijava protiv M.Ð. (31) iz Beograda zbog postojanja osnova sumnje da je izvršio krivično delo teško ubistvo, saopšteno je danas iz MUP-a.\nKrivična prijava je podneta i protiv S.K. (33) iz Beograda zbog postojanja osnova sumnje da je izvršio krivično delo teško ubistvo u pomaganju.\nZa osumnjičenima je raspisana međunarodna poternica i u saradnji sa policijama drugih država radi se na njihovom pronalasku i hapšenju.


Vesti online / Vesti / Srbija / Punim gasom kroz Srbiju\nMoskva, Beograd, Sofija, Budimpešta i Ankara u velikom su iščekivanju da li će zapadni centri moći da legnu na rudu ili će im opet srušiti veliki zajednički posao kao što je to bilo u slučaju Južnog toka.\nDirektor ruskog giganta Gasproma Aleksej Miler u Beogradu je nedavno boravio s predsednikom Vladimirom Putinom i najavio da će gradnja kopnenog produžetka gasovoda Turski tok kroz Srbiju početi za nekoliko dana. Moskva je pripremila novac, oko 1,232 milijarde evra, direktor srpsko-ruskog Gastransa Dušan Bajatović kaže da je trasa već opredeljena i sve spremno i sada se čeka samo mišljenje Energetske zajednice, pa da nadležna Agencija u Beogradu izda dozvolu za početak radova.\nNa sajtu Gastransa određen je i rok završetka posla, a to je 1. oktobar. To ne treba da čudi, pošto su Rusi postavljali cevi Turskog toka po dnu Crnog mora tempom od četiri kilometra dnevno. Na ogromnom, specijalnom brodu, cevi su varene i spuštane u vodu kao crevo.\nAli, to je bio posao između Rusije i Turske na koji Brisel nije imao uticaja, kao ni SAD koje su 2014. godine pritisnule Bugarsku dok nije odustala od Južnog toka. Kremlj je tada zamerio zemljama kroz koje je Južni tok trebalo da prođe, pre svega članicama EU, da nisu ni pokušale da se bore za svoje pravo, već su to prepustile Rusiji.\nMađari oštro s Briselom\nOvog puta, međutim, bilo je drugačije. Mađarski ministar spoljnih poslova Peter Sijarto pre dva meseca je posle sastanka s ruskim kolegom Sergejom Lavrovom izjavio da je Budimpešta zahtevala od Brisela da se ne meša u projekat Turski tok kako bi i Centralna Evropa mogla da dobija ruski gas.\n- Zapadna Evropa omogućila je sebi da kupuje ruski gas severnom maršrutom (gasovodi Severni tok 1 i Severni tok 2). Mi u Centralnoj Evropi zahtevamo to isto pravo za sebe. Zahtevamo i da nam Brisel ne postavlja motku u točkove - odlučno je rekao Sijarto.\nOn je objasnio da su se Mađarska, Srbija i Bugarska dogovorile da razvijaju gasnu mrežu tako da mogu da kupuju gas iz Turskog toka kada bude izgrađen.\n- Mi hoćemo da proširimo energetsku saradnju s Rusijom na isti način kao što je to učinila Zapadna Evropa - dodao je Sijarto, a nedavno je zabeležen i sastanak na istu temu Alekseja Milera i ambasadora Mađarske koja je prva potpisala ugovor o gradnji Turskog toka sa Gaspromom.\nBugari ćutali i radili\nBugari su izabrali da ne kažu istorijsko "njet" Briselu, pa su umesto toga ćutali i radili do svršenog čina. Formirali su preduzeće i obezbedili 1,4 milijarde evra za gradnju gasovoda. Većina tog novca biće uložena u gasovod od turske do srpske granice, uključujući gradnju dve kompresorske stanice. Bugarska je čak raspisala tender za korišćenje budućih kapaciteta 496 kilometara gasovoda Turski tok preko svoje teritorije. Ukupno 90 odsto kapaciteta rezervisao je Gasprom.\nNaime, projekat Južni tok propao je kada je EU donela Treći energetski paket, skup propisa po kojima je svaki gasovod dužan da primi gas svih dobavljača. Moskva nije pristala da svojim parama postavlja cevi za druge.\nZato je Moskva promenila strategiju i preko Turske dovela gasovod do granica EU, odnosno Bugarske, a za dalje odlučili da bude po propisima EU. Nevolja Brisela je u tome što na tom pravcu drugog gasa osim ruskog gotovo da nema.\nŽuri se i Erdoganu\nPriliku da zaradi na tranzitu ruskog gasa prema Balkanu i Centralnoj Evropi ne želi da propusti ni turski predsednik Redžep Tajip Erdogan. Iako Turska nije u ljubavi s EU, ona je važna članica NATO-a, a Erdogan je još krajem 2017. prilikom posete Beogradu bio jasan: "Mi želimo što pre da dostavljamo gas u Srbiju."\nZarada 150 miliona evra\nSrbija će, na primer, od taksi na transport gasa zarađivati oko 150 miliona evra godišnje. Predstavnik Gasprom transporta Dmitrij Gračov saopštio je da prihodi moraju biti veći od taksi za tranzit i da je zato neophodno da ova kompanija rezerviše najveći deo kapaciteta gasovoda, kao što je to učinila u Bugarskoj.\nMože i bez dozvole EU\nRuski analitičari smatraju da zemlje učesnice Turskog toka mogu da pristupe poslu i bez odobrenja EU. Tako direktor ekspertske grupe Veta kaže da su dovoljne i nacionalne ekspertize ako je Srbija uspela svoje zakonodavstvo da dovede u saglasnost s Trećim energetskim paketom EU. Međutim, on se boji da se Bugarska opet ne nađe na meti pritisaka i da ne popusti kao prošli put.\nPredstavnik Rusije u Međunarodnoj pravnoj asocijaciji, advokat Alim Bišenov, kaže da je pozicija Srbije lukava, odnosno da Beograd sarađuje u potpunosti s Rusijom kako bi dobio svoj deo gasovoda.\nGasni ekspert Vojislav Vuletić ističe da budućnost Turskog toka ne zavisi toliko od Gasproma koliko od funkcionera Evropske unije. Međutim, on smatra da samouverene izjave čelnika ruske kompanije ukazuju da je nekog dogovora sa Evropom očigledno već bilo.\nBerlin neće svađu\nOglasili su se i ruski politikolozi koji smatraju da Moskva ima veliki adut. Naime, već je izgrađeno 20 odsto Severnog toka 2 po dnu Baltičkog mora do Nemačke. Budući da stari Severni tok 1 već radi s kapacitetom 12 odsto većim od projektovanog, najmoćnija članica EU ne želi svađu s Kremljom oko Turskog toka.\nOd Zaječara do Horgoša\nTurski tok čine dve cevi s kapacitetom od po 15,75 milijardi kubnih metara godišnje. Jedna je namenjena potrošačima u Turskoj, a druga bi trebalo da se produži preko Bugarske Srbije i Mađarske s perspektivom povezivanja s gasnim skladištem u Baumgartenu.\nPo planu, Bugari bi trebalo da zadrže gas neophodan za njihovu potrošnju, pa bi u Srbiju ušlo oko 11 milijardi kubnih metara, a u Mađarsku bi bilo prosleđeno oko devet milijardi. Gas bi bio preuzet kod Zaječara i prošao bi trasom preko Batočine, Požarevca, Pančeva i Gospođinaca, gde su odgovarajuće gasne stanice i druga postrojenja, do Horgoša.\nPošto je trasa odavno skraćena ulaskom u Srbiju kod Zaječara, umesto kod Pirota, snabdevanje Južne Srbije biće omogućeno interkonekcijom sa Sofijom, odnosno korišćenjem cevi manjeg kapaciteta. Prioritet Srbije bio je da što pre sa Gaspromom dogovori i povećanje kapaciteta Podzemnog skladišta Banatski Dvor sa 450 na 750 miliona metara kubnih.\nPredviđeno je da se u budućnosti Turski tok eventualno uveća postavljanjem treće i četvrte cevi. U tom slučaju, treća bi preko Grčke bila usmerena ka Južnoj Italiji, a četvrta bi uvećala tranzitni kapacitet kroz Bugarsku, Srbiju i Mađarsku. Iz Srbije bi se tada odvojili kraci ka Hrvatskoj (52 kilometra) i Republici Srpskoj (105 kilometara), dok predsednik Mađarske Viktor Orban namerava da izgradi trasu prema Sloveniji. Prilikom poslednje posete Vladimira Putina Beogradu, predsedavajući Predsedništva BiH Milorad Dodik izjavio je da računa na uključivanje u Turski tok.\nBitka za zarđalo gvožđe\nOvim poslom Srbija, Bugarska i Mađarska uvučene SU u geostratešku igru velikih sila u Ukrajini. Naime, Rusija preko Ukrajine izvozi oko 56 milijardi kubnih metara gasa od čega Kijev zarađuje oko 3,3 milijarde evra. Vašington se iz petnih žila upire da sačuva ovaj prihod i spase od bankrota režim ukrajinskog predsednika Petra Porošenka. Rusi su za utehu obećali da će po isteku ugovora 2021. ostaviti Ukrajini 10 do 15 milijardi. Međutim, ukrajinski gasovodi su izgrađeni 1970. godine i od tada nije ni kopejka uložena, te predstavlja gomilu zarđalog gvožđa koje Kijev grozničavo uzalud pokušava da proda. Kada ti gasovodi postanu neupotrebljivi otvoriće se mogućnost za postavljanje novih cevi Turskog toka.\nSVET Ukrajinci besni: Kome treba Turski tok?\nEKONOMIJA Nema raskola: Rusi i Turci nastavljaju - "raste" Turski tok


Zarif: Neće biti rata na Bliskom istoku TEHERAN, 18. maja 2019. …\nBeta 18. maja 2019. 17:10\nIranski ministar spoljnih poslova Mohamed Džavad Zarif rekao je danas da na Bliskom istoku neće biti rata, da Iran ne želi sukob i da nijedna zemlja ne treba da „ima iluzije“ o svojim kapacitetima protiv Teherana, prenela je agencija IRNA.\nPorast tenzija izmedju Irana i SAD već nekoliko nedelja izaziva strahove od novog sukoba u regionu jer su SAD u Persijski zaliv poslale nosač aviona i bombardere B-52, obrazlažući to iranskim „pretnjama“.\nZarif je tokom posete Kini rekao da je „siguran (…) da neće biti rata jer Iran ne želi sukob i jer niko ne treba da gaji iluzije i sposobnosti da se u regionu suoči s Iranom“.\nPrema njegovim rečima, rat ne želi ni predsednik SAD Donald Tramp ali „ljudi koji ga okružuju guraju vojnu opciju pod izgovorom da tako jačaju Ameriku u odnosu na Iran“.\nKomandant iranske Revolucionarne garde Hosein Salami je, prema navodima agencije ISNA, naveo da su njegova zemlja i SAD uvučene u „kombinaciju psihološkog rata, hakerskih operacija, pokretanja vojske i javne diplomatije“.\nPrema njegovim rečima, američki politički sistem je izgubio „čvrstinu“ i da su SAD „kao kule Svetskog trgovinskog centra, koje su se odjednom srušile“.


humanitarno - strana 2 - Vesti - Svet Plus\nhumanitarno najnovije vesti - strana 2\nHumanitarni koncert muzičara iz Čikaga za žrtve poplava\nVeliki humanitarni koncert u Čikagu 4. jula okupiće desetak bendova, koliko ih se do sada odazvalo pozivu, a sav prihod od te večeri biće doniran žrtvama poplava zemalja u regionu.\nMuzika Anđela - humanitarni koncert dece talenata Srbije\nHumanitarni koncert talenata Srbije "Miuika Anđela" održaće se 05. juna u Ruskom domu od 19h, gde će publika imati priliku da uživa u klasičnoj muzici koju će na sceni izvoditi deca. Sav prihod od kupljenih ulaznica namenjen je za kupovinu aparata "Pacijent Monitor" Institutu za majku i dete u Beogradu.\nFudbaleri Real Madrida pružili podršku Srbiji, BiH i Hrvatskoj! (Foto)\nFudbaleri Real Madrida pridružili su se humanitarnoj akciji u pomoći ugroženima u Srbiji, BiH i Hrvatskoj, koji su usled katasrtrofalnih poplava ostali bez krova nad glavom.\nMoje srce kuca za Srbiju: U akciji TV Pink prikupljeno 18 miliona dinara! (Foto)\nU humanitarnoj akciji "Moje srce kuca za Srbiju" u organizaciji televizije Pink učestvovale su najpopularnije javne ličnosti sa naših prostora, od pevača preko glumaca do voditelja, sportista, državnih funkcionera i umetnika, a prikupljeno je više od 18 miliona dinara.


Šta privredne subjekte iz Srbjie sprečava da otvore predstavništva u RS?\n06.09.2019. / 8:00\nNOVI SAD, Predsjednik Vlade Republike Srpske Radovan Višković pozvao je privredne subjekte sa prostora Srbije, odnosno Vojvodine, koji imaju svoja predstavništva u, BiH a nemaju u Republici Srpskoj, da u direktnim razgovorima kažu šta ih sprečava da predstavništva otvaraju u Srpskoj.\n“To je bitno Srpskoj zato što povrat poreza na dodatnu vrijednost ide u sjedište tih predstavništava. Ako imate neku kompaniju na primjer, koja značajan broj proizvoda prodaje u Srpskoj, a sjedište joj je u Tuzli, Sarajevu ili Mostaru, kompletan PDV za sve te prodate proizvode ide u pobrojane gradove”, rekao je Višković u Novom Sadu.\nOn je novinarima u Privrednoj komori Vojvodine poslije susreta sa vojvođanskim privrednicima u okviru manifestacije “Dani Srpske u Srbiji”, rekao da je iz tog razloga Srpska pokrenula to pitanje, svjesna činjenice da se ne može nikakvim administrativnim radnjama privrednicima Srbije i Vojvodine narediti gdje će otvarati svoja predstavništva.\n“Pokušaćemo ovdje u Vojvodini da nađemo privredne subjekte koji bi na neki način ušli u vlasničku strukturu tih kolektiva iz Srpske. Time bi pomogli da njihovu proizvodnju podignu na znatno veći nivo, čime bi pomogli ukupnom razvoju privrednog ambijenta u Srpskoj”, rekao je Višković.\n“Skoro da nemamo nijednu lokalnu zajednicu u Srpskoj, a da bar jedan projekat nije finansiran iz sredstava koje je obezbijedila Srbija. To je postalo dobro poznato narodu Srpske, koji mu je veoma zahvalan”, rekao je Višković.\nPredsjednik Vlade Republike Srpske pozvao je vojvođanske privrednike da dođu na predstojeću privrednu manifestaciju “Dani Vojvodine” u Trebinju, kako bi sa privrednicima iz Srpske razmijenili mišljenja o budućoj saradnji.\n“Ta manifestacija biće prilika da se predstave ekonomski potencijali Vojvodine ne samo Srpskoj i u Hercegovini nego i svim drugim ljudima koji se od 13. do 15. septembra, ove godine zateknu u Trebinju”, rekao je Višković na konferenciji za novinare.\n“U Bijeljini očekujemo značajan broj privrednika sa prostora Vojvodine, gdje su oni i do sada dolazili. Tu će naši privrednici imati priliku da sa vojvođanskim razmijene mišljenja o brojnim pitanjima od interesa za unapređivanje saradnje”, rekao je Višković.\n“Razgovarali smo danas o poboljšanju sveukupnih odnosa s akcentom na privrednu saradnju. Na sastanku smo razgovarali i o mogućim koracima koji će doprineti ukidanju administrativnih barijera u cilju intenzivnije saradnje privrednika Vojvodine i Srpske”, rekao je on.\nMilićević je dodao da su odnosi Srbije i Srpske izuzetno dobri, te da je jedan od najviših prioriteta Srbije saradnja sa Srpskom, kao i pomoć njenom ekonomskom razvoju, te da je Vojvodina apsolutno na tom “fonu”.\nVišković je sinoć u Novom Sadu prigodnom besjedom otvorio manifestaciju “Dani Srpske u Srbiji”, koja je u srijedu počela u Beogradu.\nPoslije Viškovićeve besjede održan je koncert pod nazivom “U zagrljaju zavičaja”, svojvrsna smotra folklora Republike Srpske i Srbije.\nNastupile su brojne grupe i pojedinci uz izvornu narodnu muziku Srbije i Srpske.\nSmotra folklora Republike Srpske i Srbije održana je na novosadskom Trgu slobode. Srna\nTagovi: ekonomijaprivredaradovan viskovic\nKomentari na članak: Šta privredne subjekte iz Srbjie sprečava da otvore predstavništva u RS?\npa zna se što otvaraju svoja predstavništva u federaciji, zato što su u RS nameti dosta veći…sve te firme su imali svoja predstavništva u RS ali ih je SNSD svojim reketom preselio u federaciju…..Dodik je rekao u jednom intervju na RTRS da će on to srediti još dok je bio predsjednik Vlade ili R.Srpske, sad ne znam tačno, i naravno da nikad nije to uradio jer ga boli briga…..\n06.09.2019 u 10:09\n…..meni samo jedno nije jasno, zar je moguće da je narod toliko glup….dok je omladina odlazila u inostranstvo Dodik je cijelo vrijeme govorio kako su odlazili i u vrijeme Tita i da to nije nešto bitno i da opozicija laže a sad kad je otišlo pola miliona ljudi sad kažu kako imaju strategiju da mladi ostanu ili da se čak oni što su otišli vrate….tako isto i za ova preduzeća, znaju što su otišla u federaciju a sad se Višković kao pita šta im je prepreka da dođu u RS…..\n06.09.2019 u 11:41\nViškoviću uradiš analizu poreskih i parafiskalnih nameta RS i FBiH, zatim predložiš izmjene zakona koji bi poboljšali poziciju RS u odnosu na FBiH, zatim oragnizuješ sastanke sa svim načelnicima opština da usklade svoje propise u vezi sa otvaranjem preduzeća i cijenama zemljišta, komunalnih naknada i renti, zatim uskladiš standarde koje preduzeća iz Srbije traže ili očekuju za neke specifične djelatnosti, nakon svega toga organizuješ sastanak sa šefovima predstavništava RS i uradiš agresivnu promociju na svim medijima koji su važni da se pošalje u svijet.Organizuješ sa Privrednom komorom RS predstavništva Komore u zemljama sa kojima imamo najveću robnu razmjenu i vidiš koji procenat tih roba možeš da proizvodiš u RS kako bi te robe imale domaći tretman za potrebe infrastrukturnih projekata, itd, itd


Otvoren još jedan konkurs - Ozon Media\nSremska Mitrovica – Ministarstvo poljoprivrede i zaštite životne sredine u saradnji sa Upravom za agrarna plaćanja raspisalo je Konkurs o uslovima i načinu korišćenja podsticaja za unapređenje ekonomskih aktivnosti na selu kroz podršku nepoljoprivrednim aktivnostima.\n1. program za podršku investicijama za izgradnju, dogradnju i adaptaciju objekata i nabavku opreme, a radi pružanja ugostiteljskih usluga u domaćoj radinosti ili seoskom turističkom domaćinstvu sa sledećim vrstama podsticaja:\n– izgradnja objekata po ugledu na autentične seoske kuće, odnosno salaše ili vajate, uz očuvanje narodnog graditeljstva i tradicionalne arhitekture, a radi pružanja ugostiteljskih usluga u domaćoj radinosti ili seoskom turističkom domaćinstvu;\n-izgradnja, dogradnja i adaptacija kupatila i uvođenje sistema centralnog grejanja i slično, odnosno privođenje nameni objekata po ugledu na autentične seoske kuće, odnosno salaše i vajate uz očuvanje narodnog graditeljstva i tradicionalne arhitekture, a radi pružanja ugostiteljskih usluga u domaćoj radinosti ili seoskom turističkom domaćinstvu;\n-restauracija autentičnih objekata na selu – vodenica, valjarica (objekata za izvlačenje vlakana, odnosno sukna) i vinskih podruma koji su u funkciji seoskog turizma;\n– poboljšanje pratećih sadržaja u oblasti rekreacije, parternog uređenja dvorišta i nabavke dvorišnog mobilijara radi unapređenja ponude i pružanja ugostiteljskih usluga u domaćoj radinosti ili seoskom turističkom domaćinstvu;\n– opremanje prostorija za pružanje usluga ishrane koje su u funkciji seoskog turizma;\n2. program za podršku investicijama za nabavku opreme za bavljenje tradicionalnim zanatima koji su sertifikovani u skladu sa podzakonskim aktom kojim se uređuju poslovi koji se smatraju starim i umetničkim zanatima, odnosno poslovi domaće radinosti sa sledećim vrstama podsticaja:\n-nabavka opreme radi obavljanja starih i umetničkih zanata, odnosno poslova domaće radinosti koji su sertifikovani u skladu sa posebnim propisom.\nPravo učešća na konkurs imaju sva fizička lica – nosioci komercijalnog porodičnog poljoprivrednog gazdinstva, preduzetnici i udruženja.\nRok za podnošenje prijava na Konkurs je 15. Novembar ove godine. Podnošenje Konkursne prijave za dodelu podsticaja sa neophodnom dokumentacijom obavlja se slanjem konkursne dokumentacije putem pošte, preporučenim pismom, na adresu: Uprava za agrarna plaćanja, Hajduk Veljkova 4-6, 15000 Šabac.\nViše informacije možete naći na: LINK\nPripreme za nove pobede naših Sremica


Autobuska stanica u Zenici jutros nije deblokirana - Portal 072info\nAutobuska stanica u Zenici jutros nije deblokirana\n14. Januara 2020. Vrijeme objave: 11:19 sati\nDo najavljene deblokade Autobuske stanice u Zenici jutros u osam sati nije došlo jer se na licu mjesta nisu pojavili pripadnici zaštitarskih agencija.\nAngažovanje zaštitarskih agencija, najavio je jučer gradonačelnik Fuad Kasumović, uz poziv pripadnicima MUP-a da pruže asistenciju.\nRano jutros na Autobuskoj stanici, koja je autobusima „Zenicatransa – prevoz putnika“, u blokadi od 31. decembra, okupili su radnici ovog preduzeća, kao i brojne novinarske ekipe.\nIz Sindikata „Zenicatransa“ su iznova poručili da su spremni na razgovore o deblokadi Autobuske stanice, ali sa nadležnima iz policije, ali ne i sa privatnim zaštitarskim agencijama.\n„Očekujemo sjednicu Gradskog vijeća i usvajanje amandmana na budžet grada o pomoći „Zenicatransu“, kako bi vrlo brzo mogli staviti u funkciju naše autobuse i nastaviti rad“, poručio je predsjednik Sindikata, Huso Sarvan.\nGradonačelnik Zenica uputio je prije podne novi poziv MUP-u da pomogne Službi za privredu i upravljanje razvojem u novom pokušaju deblokade Autobuske stanice, koja je planirana u 11 sati.\nMinistar Pekić o deblokadi stanice: Policija radi u interesu zaštite građana, nikako na sprovođenju sile nad njima!


InfoBrcko.com - Trebinje odlučno protiv siromaštva i bijele kuge\nTrebinje odlučno protiv siromaštva i bijele kuge\nLuka Petrović, gradonačelnik Trebinja, svojom inicijativom postao je pionir stimulacije građana na prostoru Bosne i Hercegovine.\nPrirodni priraštaj direktan je pokazatelj nivoa zadovoljstva i napretka stanovništva jedne zemlje. Budući da je u čitavoj regiji ekonomska razvijenost na veoma niskom nivou, Bosna i Hercegovina ne može se pohvaliti trendom rasta populacije.\nStatistički podaci govore da je samo u prošloj godini na prostoru države broj umrlih u odnosu na broj rođenih veći za 6254 osobe. Dodajmo još da na dnevnoj osnovi deseci mladih ljudi dobijaju dokumente za zaposlenje u zapadnoevropskim državama, iz kojih se rijetko ko vraća, a rezultat svega toga je "bijela kuga", odnosno pad nataliteta.\nU okviru predizbornih obećanja mnogi političari obećali su i usvojili projekte koji se odnose na zaustavljanje negativnog trenda iseljavanja zemlje, ali, realno, gotovo se niko nije pomjerio dalje od slova na papiru i pukog obećanja.\nPioniri socijalne politike\nLuka Petrović, gradonačelnik Trebinja, svojom inicijativom postao je pionir stimulacije građana na prostoru Bosne i Hercegovine. Njegova inicijativa odnosi se na podršku osnovnoj jedinici društva – porodici.\nGradonačelnik Trebinja sagledao je problem iseljavanja i negativnog priraštaja iz više uglova i pripremio budžet kojim će zbrinuti socijalne grupe koje su najbitnije za društvo, buduće bračne parove i djecu.\nOsobe starosti 38 godina koje stupe u brak dobijat će iz gradskog budžeta 650 KM (320 eura) u periodu 18 mjeseci. Ukupan iznos koji premašuje cifru 10.000 KM može predstavljati veliki podsticaj za građane Trebinja koji se ranije nisu usuđivali na formiranje porodice zbog loše ili nikako riješenih finansija.\n"Prepoznali smo da u Trebinju ima veliki broj neoženjenih, odnosno neudatih osoba. Svjesni smo da je socijalna situacija teška i da se mnogi ljudi zbog ekonomskih razloga ne usuđuju da stupe u bračnu zajednicu. Zato je uprava grada riješila da obezbijedi finansijska sredstva koja će ovoj populaciji da omogući stvaranje početnih uslova za osnivanje porodica, jer porodica je ona osnovna jedinica društva koja može napraviti promjene nabolje", navodi gradonačelnik Petrović.\nDugoročna strategija grada jest povećanje broja stanovnika. Tako je i ova akcija usmjerena i na buduće bračne parove koji bi iz drugih gradova došli u Trebinje.\n"U Trebinju smo napravili jedan ozbiljan plan investicija u narednih šest godina i glavni preduslov za realizaciju je veći broj stanovnika, jer i danas primjećujemo nedostatak određenih kadrova i radne snage. Podsticaj koji sada nudimo je nešto što bi moglo dati solidne temelje za prvih godinu i po dana života u Trebinju", kaže Petrović.\nIz trebinjskog udruženja građana "Oaza" s velikim oduševljenjem pozdravljaju akciju gradske uprave, jer kako kažu, to je upravo "tačka na i" kad je u pitanju podizanje socijalno-ekonomske atmosfere u Trebinju.\n"U našem gradu postoji veliki broj ljudi koji nemaju definisan bračni status. Ova inicijativa će pomoći izgradnji boljeg imidža i kvaliteta života na lokalnom planu, a definitivno se može iskoristiti kao odličan model za primjenu u cijeloj državi", navodi Nedeljka Ilijić iz "Oaze".\nPomoć djeci na selu\nOsim stimulisanja za osnivanje porodica, uprava grada odlučila je pomoći djeci na selu koja pohađaju područne škole ili putuju iz ruralnih sredina u grad radi školovanja.\n"Odlučili smo se da za takvu djecu damo podsticajna sredstva od 125 KM mjesečno tamo gdje su mala primanja ili ih nema, a tamo gdje su veća od prosječne plate u Republici Srpskoj izdvajaćemo 75 KM po učeniku", poručuje gradonačelnik Trebinja.\n"U okolnim selima sigurno ima i preko stotinu ovakve djece. Ne znam koliko će se izdvojiti, ali plaćanjem prevoza do škole pravi se velika ušteda porodicama. Znam kuće sa troje i više djece; ova izdvajanja se svima isplate, jer ta djeca su naša budućnost", navodi Pero, građanin Trebinja.\nCilj ove akcije jest podrška radu područnih odjeljenja osnovnih škola, odnosno zadržavanje populacije na selu, jer, prema Petrovićevim riječima, veliki broj porodica migrirao je iz ruralnih sredina u grad, prvenstveno radi školovanja djece, napuštajući poljoprivrednu proizvodnju, koja je i dalje ogroman privredni potencijal.\n"Želimo da ljudi na selu dostojno žive, da ne dolaze u grad kako bi živjeli kao podstanari ili se kupovinom stanova zarobe u bezbroj rata kredita, već da sačuvaju svoju imovinu nudeći proizvode koji su dragocjeni na našim tržnicama", kaže Petrović.\nDok mnoge škole širom države zbog budžetskih rezova i sve manjeg broja učenika zatvaraju područna odjeljenja, u ovom najjužnijem kutku Hercegovine nudi se primjer pozitivnog djelovanja izvan očekivanog i kreiranja socijalne politike koja bi mogla poslužiti kao primjer za čitavu državu.


Deklaracijom protiv malih boginja | Autonomija\nDeklaracijom protiv malih boginja\nPosted By Autonomija Autor On 30. januara 2018. @ 20:31 In Marginalci | No Comments\n„Imunizacija je jedno od najvećih dostignuća čovečanstva i nijedna druga medicinska intervencija nije spasila veći broj života“, stoji u tekstu Deklaracije o vakcinaciji, koju su u utorak 30. januara potpisali predstavnici medicinske stručne javnosti Srbije.\nUsled sve većeg uticaja antivakcinacijskog lobija, početak 2018. godine Srbija je dočekala sa epidemijom malih boginja, odnosno morbila, usled kojih je do sada preminulo troje a zaraženo 1190 ljudi, pokazuju podaci Instituta Batut.\nDeklaracija o vakcinaciji ima za cilj da još jednom apeluje na građane da vakcinišu svoju decu i pokaže da država ima jedinstven stav po ovom pitanju, rekao je državni sekretar u Ministarstvu zdravlja Meho Mahmutović.\n„Na sreću naš zdravstveni sistem dobro je odreagovao na ovu neželjenu situaciju sa pojavom epidemije. Ali da nam se to ne bi dešavalo u narednom periodu, da naši građani budu svesni toga da ako žele dobro svojoj deci, da treba decu da vakcinišu, i da sve što su mogli da čuju kroz neproverene natpise na društvenim mrežama, medicinski niti je potkrepljeno niti je tačno“, kazao je Mahmutović.\nMahmutović je istakao da je neophodna zdravstvena edukacija građana, te da sve institucije zdravstvenog sistema danas treba da potvrde „da je vakcinacija nešto što je pre 50 godina dokazano kao ispravno“.\nIpak, veliki procenat trenutno zaraženih morbilama su zapravo oni koji nisu vakcinisani, upozorila je v.d. direktorka Instituta za javno zdravlje Batut Verica Jovanović.\n„Oko 94 odsto svih obolelih je sa statusom nevakcinisanih ili nepoznatim vakcinalnim statusom i upravo to je jedan od osnovnih motiva i zaključaka zašto se i na koji način ovakve aktivnosti poput današnje i sprovode na teritoriji Republike Srbije“, navela je Jovanović.\nOna je podsetila da je u Srbiji vakcinacija protiv velikih boginja započela 1839. godine, a protiv malih boginja 1971. godine, od kada se ove bolesti drže pod kontrolom. Do koje mere je trenutna situacija alarmantna govori podatak da je prema podacima Batuta 75.000 dece predškolskog uzrasta nevakcinisano ili je nepotpuno vakcinisano, rekla je načelnica odeljena za imunizaciju Instituta Batut Goranka Lončarević.\n„Adekvatan vakcinalni status ili zaštitu od malih boginja ima ona osoba koja je primila dve doze vakcine tokom života, bez obzira da li je reč o monovalentnoj, dvovalentnoj ili trovalentnoj vakcini, a imunološki adekvatan status stiče se davanjem dve doze vakcije u minimalnom razmaku od 28 dana“, kazala je Lončarević.\nDeklaraciju su u prostorijama Lekarske komore Srbije potpisali ministar zdravlja Zlatibor Lončar, ministarka zadužena za demografiju Slavica Djukić Dejanović, predsednik Srpske akademije nauka i umetnosti Vladimir Kostić, rektor Univerziteta u Beogradu Vladimir Bumbaširević, dekan Medicinskog fakulteta Nebojša Lalić, predsednik Srpskog lekarskog društva Radoje Čolović i v.d. direktorka Instituta za javno zdravlje Dr Milan Jovanović Batut Verica Jovanović i predstavnici drugih zdravstveni udruženja i institucija.\nURL to article: https://www.autonomija.info/deklaracijom-protiv-malih-boginja.html


Bivši predsednici Gradskih odbora SRS, SNP i AS prešli u SNS - JUGPRESS\nBivši predsednici Gradskih odbora SRS, SNP i AS prešli u SNS\nNa konferenciji za medije u leskovačkom odboru Srpske napredne stranke predstavljena su tri nova člana. Oni će, po rečima predsednika Gradskog odbora SNS-a Gorana Cvetanovića, sva svoja znanja i kapacitete staviti na raspolaganje građanima Leskovca, kako bi iz redova SNS-a doprineli razvoju grada. Novi članovi SNS-a su Tomislav Ljubenović, nekadašnji poslanik i predsednik Okružnog odbora Srpske radikalne stranke, Aleksandar Pejčić, doskorašnji predsednik Gradskog odbora Srpske narodne partije i Miloš Ilić, takođe nekadašnji predsednik Gradskog odbora Aktivne Srbije. Ilić je član Gradskog veća Grada Leskovca, a tu funkciju bi, nakon sledeće skupštine, ukoliko se sa predlogom slože odbornici, trebalo da obavlja i Aleksandar Pejčić, nakon ostavke Aleksandre Đorđević.\nGovoreći o motivima za pristupanje Srpskoj naprednoj stranci, Tomislav Ljubenović je rekao da je razlog tome program koji je „gospodin Cvetanović realizovao kada je u pitanju Leskovac. Svi smo svedoci jednog dinamičnog rada, funkcionisanja ovog odbora i lokalne samouprave za boljitak i interese građana Leskovca. Mislim da će taj rad u prethodnom peeriodu ostaviti dubok trag kod građana Leskovca i da je na prioritetan način dao jedno obeležje za kvalitetan i bolji život građana Leskovca.“\nMiloš Ilić je rekao da je politika SNS-a generalno prepoznatrtljiva po dve vodeće linije.\n„Jedna linija je dobrobit građana Srbije i Leskovca, a druga ubrzani ekonomski razvoj. To se posebno vidi u ovom vremenu pandemije i sučeljavanja svih država sveta sa jednom velikom destabilizacijom situacije. Predsednik Vučić je sa svojim timom donosio dobre odluke koje su bile usmerene ka zdravlju ljudi i ekonomskom razvoju. Paralelno sa tim, na lokalnom nivou gradonačelnik Cvetanović sa svojim timom je doveo do privrednog, ekonomskog i kulturnog procveta Leskovca donoseći vrlo mudre i domaćinske odluke. Mislim da je zato minimalna lična i politička odgovornost podržati takvu politiku, posebno imajući u vidu predstojeća vremena velikih geopolitičkih poremećaja.“\nAleksandar Pejčić je rekao da već dugo i na lokalnom i na republičkom novu podržava politiku SNS-a.\n„Ta politika po mom shvatanju promoviše neke prave vrednosti. Pre svega Aleksandar Vučić se obavezao da sačuva Srbiju u svojim Ustavom zagarantovanim granicama zajedno sa našom duhovnom vertikalom Kosovom i Metohijom. Dalje, primeetio sam da itekako vodi računa o srpskom biću i kad su države u regionu, da ima izuzetno dobre kontakte sa udruženjima građana Srbije i da itekako vodi računa o njima. Podigao je na jedan veći pijedestal odnose sa Republikom Srpskom iako imamo paralelne veze sa njima, ali i da poštuje Rezoluciju o vojnoj neutralnosti koju je skupština Srbije još 2006. godine donela i koja kaže da Srbija nikad neće biti član zločinačke NATO alijanse. Ono št me itekako raduje je i odnos sa Ruskom Federacijom u smislu ekonomije, vojno-tehničke saradnje i energetike. Inače, Goran Cvetanović, sa kojim sarađujem duži niz godina i kao opozicija i kao deo vlasti, mi je ponudio da budem deo njegovog tima. Moji prijatelji su još ranije pristupili SNS-u, ja sam imao ponudu od ranije, ali mislim da su se tek sad stekli uslovi za to. Želim da Leskovac postane prepoznatljiv po sportru, a ne samo po Roštilju ili ajvaru.“\nSada su i zvanično “prešli u četnike '44” hahahaha\nSva trojica amnestirani kao dezerteri sa Kosova… zasto im sada dajete privilegije…\nPromaseni ljudi bez porodica\nOvaj sns ko gradska deponija ..\nOdgovori Promaseni ljudi bez porodica\nStaro je društvo to- zar ne?


Prirodnjački centar posetilo više od 30.000 turista – NovostiDana.rs\nSVILAJNAC – Prirodnjački centar u Svilajncu, jedinstvenu naučno obrazovnu ustanovu na Balkanu od otvaranja, 29. juna, do sada posetilo je više od 30.000 turista, izjavio je danas Tanjugu predsednik opštine Svilajnac Predrag Milanović.\n„Iduće godine očekujemo posetu od najmanje 100.000 ljudi“, rekao je Milanović i ocenio da je Prirodnjački centar znatno obogatio turističku ponudu Svilajnca, Pomoravlja i Resave.\nTuristi, studenti, učenici, naučni radnici, ljudi od struke, u Prirodnjačkom centru mogu videti četiri tematske izložbe na čijim postavkama su radili stručnjaci Prirodnjačkog muzeja u Beogradu i Rudrsko geološkog fakulteta univerziteta u Beogradu.\nReč je o izložbama: „Geološki vremeplov“, „Svet dinosaurusa“, „Svet minerala i stena“ i izložbu Biodiverziteta Srbije. U zabavnom dina parku je izložbena postavka replika dinosaorusa u njihovim živim oblicima i autentičnom okruženju.\nNa postavljanju eksponata „strašnih guštera“, uz najstručnije ljude iz Srbije radili su i istručnjaci iz inostranstva iz oblasti prirodnjačkih nauka, potsetio je Milanović.\nU Centru se nalaze skeleti: diplodokusa, petorosaurusa i tiranosaurusa reksa koji čine stalnu postavku „priroda praistorije“, a koji su namenjeni naučnom delu prirodnjačkog centra. Na postavljanju i montaži skeleta radio je tom stručnjaka iz Holandije na čelu sa poznatim svetskim peleontologom Artom Valenom (Arrt Walen).\nPrirodnjački centar je udaljen šest kilometara od autoputa (Markovac), ulaz je radnim danom 500 dinara, za decu do 12 godina 350 dinara.\nU okviru Centra je i „3 D“ bioskop sa 60 mesta za prikazivanje naučnih i


U jednoj od najizazovnijih godina JYSK-ov promet premašio 56 miliona KM - Biznis Info\nUprkos pandemiji koronavirusa, JYSK BiH, kompanija koja u BiH posluje od 2010. godine i ima ukupno 25 prodavnica i 172 zaposlena, postigla porast EBIT-a i fantastične rezultate u finansijskoj godini 2019/2020.\nOdlukom nadležnih organa, zbog pandemije koronavirusa, sve JYSK prodavnice u proljeće su bile zatvorene. To je predstavljalo velik izazov, kako finansijski tako i logistički, jer je JYSK u tom periodu zabilježio velik porast online narudžbi. Međutim, ponovnim otvaranjem i tokom ljeta kupci su se vratili u prodavnice, objavili su iz ove kompaije.\nTokom prošle finansijske godine, najveći rast prodaje i pozitivni rezultati zabilježeni su na kategorijama namještaja, baštenskog namještaja te dekoracijama, što uz proizvode iz segmenta za spavanje čini okosnicu JYSK-ovog poslovanja.\n“JYSK je uvijek bio usmjeren na odgovorno poslovanje. Tokom protekle finansijske godine preduzeli smo neke značajne korake, uključujući novi i održiviji dizajn ambalaže, definisali datum prelaska na drvo sa 100% FSC certifikatom, uveli niz dodatnih proizvoda izrađenih od recikliranih materijala i postali član BCI (Better cotton initiative). Međutim, puno je toga još pred nama”, kaže Kukić Lončarić.


Zbog korona virusa TRUDNICE i porodilje užasno muče OVE DVE STVARI - doktorka otkriva i kako da ih se rešite - Životni stil\nNaslovnica Porodica Zbog korona virusa TRUDNICE i porodilje užasno muče OVE DVE STVARI –...\nZbog korona virusa TRUDNICE i porodilje užasno muče OVE DVE STVARI – doktorka otkriva i kako da ih se rešite\n“Jedna stvar koju sam primetila je da je sve veći broj žena koje muče anksioznost ili depresija”, kaže ginekolog dr Britni Poler. “Zaista je sve više ovih problema, ne samo među trudnicama i porodiljama, već generalno među ženama”.\n“Više ne možemo da organizujemo malo slavlje iščekujući novog člana porodice”, kaže doktorka, objašnjavajući da poštovanje preporučenih mera trudnicama pomaže da se ne zaraze, ali da se zbog toga osećaju “zatvoreno u sopstvenoj kući i ne uživaju u trudnoći”.\n“Ne mogu bez bojazni da izađu da prošetaju sa svojom bebom, ne mogu da im dođu porodica ili prijatelji da im pomognu, tako da sve pada na njih i osećaju se veoma usamljeno”.\n“Mislim da su nas društvene mreže pogrešno ubedile da kada imate bebu morate da imate i sređenu kosu, da skuvate večeru i da budete srećni zbog svega toga”.\nMeđutim, ona želi da podseti ljude da, kada je reč o mentalnom zdravlju – depresiji, anksioznosti, postporođajnoj depresiji… “to su uglavnom vrlo kompleksni hemijski i hormonski procesi koji nisu u našoj kontroli”\nZbog toga apeluje na sve žene da potraže pomoć, posebno sada jer kako ističe, to što ne možemo da se pridržavamo svojih uobičajenih navika može da nas “izbaci iz koloseka”.\n“Svi volimo stabilnost, a uz korona virus, kada se toliko fokusiramo na fizički aspekt zdravlja, mislim da zaboravljamo na mentalni apekt”.\n“Često počinje nesanicom, ne mogu da spavaju ili ne mogu da zaustave misli”.\nPrethodni članakFeng šui ― najsrećnije biljke za vaš dom\nNaredni članakMODERNE CRNE HALJINE ZA SVEČANE PRILIKE: 10 italijanskih haljina koje će oduševiti svaku ženu (FOTO)


CRNA GORA TREBA DA SE STIDI SVOJE INTELEKTUALNE ELITE\nCKM : Home / Nekategorizovano / CRNA GORA TREBA DA SE STIDI SVOJE INTELEKTUALNE ELITE\nDok inetelektualna elita u svijetu radi na jačanju i odbrani svoje države u Crnoj Gori se patriotizam inetlektualne elite svodi na to da se što više očerupa od sopstvene države. Ovom konstatcijom ne želim da uvrijedim poštene intelektualce koji od “ovih zaslužnih” ne mogu doći do izražaja.. Kao patriotski orjentisanog građanina boli me svaki udarac koji Crna Gora dobija svakodnevno, dok pri pejd intelektualci i zaslužni građani ćute. Očito da ispod crnogorskog dresa elitni intelektualci nose podres sa likom velikosrpskog nacionalizma u kojem bi u slučaju pobjede antidržavnih partija zaigrali.\nCrna Gora je napadnuta jer želi da svakom svom građaninu obezbijedi pravo na slobodu vjeroispovijesti što je i njena Ustavna obaveza. Zbog toga se protiv nje vodi brutalna kampanja koja je zasnovana na lažima i falsifikovanju istorijiskih činjenica. Sve ovo nijemo posmatra intelektualna elita oličena u univeritetskim profesorima, akademicima, kulturnim stvaraocima kojima je Crna Gora dala sve. Riješila stambeno pitanje, finasirala njihove lične projekte i pružila lagodnsot života koja je nezamisliva za prośečnog građanina.\nUmjesto da u ovom teškom trenutku u kojem se nalazi Crna Gora budu prvi na braniku države oni iz prikrajka posmatraju slijed razvoja događaja 30.avgusta kako se ne bi ofirali da u koliko pobijedi antidržavna opcija ih ne bi osudila da su stali u odbrani matične države. Univerzitetski profesori se brčkaju u plićaku jer nijesu spremni da idu dublje i vode borbu za odbranu svoje države. Crnogorski akademici u hladu čekaju da im Vlada završi rekonstrukciju zgrade CANU kako bi za svoje uzaludni rad imali bolje uslove. Kulturni stvaraoci ni malo ne dotiče borba koju Crna Gora vodi za odbranu svoje nezavisnosti. Oni danas u vremenu kad Crna Gora vodi bitku za očuvanje slobode pišu projekte za koje se nadaju da će dobiti finansijisku podršku države kojoj nijesu dali ništa, osim djela koja u policama skupljaju prašinu.\nPoražavajuće je za Crnu Goru da oni koji su od nje najviše dobili danas neće da stanu u odbranu njene slobode koja je ugrožena kao 1918. godine. Ova intelektualna elita ne želi da se javno svrsta na strani Crne Gore, vjerovatno ih je sramota da joj pogledaju u oči, jer im je dala mnogo više od onoga što im pripada. Intelektualci će iz prikrajka čekati da li će Milo Đukanović odbraniti crnogorsku nezavisnost nakon čega će donijeti odluku u kojem će dresu nastupiti na javnoj sceni crnogorskim ili onim koji nose ispod njega.\nVjerujem da će uz Božiju pomoć 30.avgusta Crna Gora pobijediti i da će se dobro zapitati da li joj treba neiskrena pri pejd intelektualna elita.


Tip dana: Arsenal – Viljareal\nDanas se od 21h igra revanš meč polufinala Lige Evrope između Arsenala i Viljareala.\nRezultat u prvom meču je bio 2:1 za “Žutu podmornicu”, koja je trenutno korak bliže plasmanu u veliko finale. Ipak, ekipa iz Londona će na svom terenu definitivno imati šta da kaže i biće blagi favorit i pored dosta loše sezone koju ima iza sebe.\nDjeluje potpuno realno da će Arsenal na svom terenu postići bar dva pogotka.\nTIP DANA: Arsenal – Viljareal – Arsenal postiže preko 1,5 gola\nArsenal pod hitno mora spasiti sezonu, a ovo im je posljednji voz, pa je za očekivati da se tako i postave i odigraju agresivno.\nPrethodni članakMladi fudbaler Zrinjskog odlazi u Italiju\nNaredni članakTIKET DANA: Fudbal + Košarka = Siguran dobitak


► Dimitrije Boarov: Polovna Srbija\nNaime, prema Fiskalnom savetu, plate u takozvanoj “opštoj državi” porasle su prošle godine, u odnosu na prethodnu, devet odsto, dok su u privatnom sektoru uvećane pet odsto.\nInače, u novembru prošle godine prosečna neto mesečna plata iznosila je 50.556 dinara. U odnosu na isto razdoblje od 11 meseci prethodne 2017. godine, neto mesečna plata svih zaposlenih, prema podacima RZS, bila je u 2018. godini nominalno veća 6,5 odsto, a njena realna kupovna moć povećana je 4,4 odsto. Uzgred budi rečeno, RZS je izračunao da je polovina od oko 2,15 miliona zaposlenih u novembru primala neto mesečnu zaradu u iznosu do 39.654 dinara (“medijalna neto zarada”). Nešto preciznije rečeno, prema poslednjim dostupnim podacima Republičkog zavoda za statistiku, prosečna novembarska plata u javnom sektoru (koji obuhvata i državna preduzeća) iznosila je 56.283 dinara (oko 5.727 dinara više od ukupnog proseka), dok su van njega u proseku neto plate iznosile 47.782 dinara.\nTo su dostupni podaci koji bi bili verodostojni da je Srbija “pravna država”. Problem je, a zato izbegavam da pišem na ovu temu, što postoji niz indicija da se realne “plate” u privatnom sektoru ne prijavljuju socijalnim fondovima. Vi u Srbiji imate oko 8.000 advokata koji listom prijavljuju platu od 200 evra, a svaki građanin zna da čim se uhvati za kvaku advokatske kancelarije, to ga već košta 200 evra, dok tek potom nastupaju stvarni troškovi i honorari (dobro, ima i siromašnih mladih advokata, ali ima i veoma bogatih). Zatim, tu je oko 12.000 taksista, koji takođe listom prijavljuju platu od 200 evra mesečno. To je verovatno, takođe, mnogo niže od realnosti, posebno u Beogradu, gde vozi oko 6.500 taksija po relativno pristojnoj kilometar-ceni, ali taksisti i njihovi preduzimači svojim vozačima prijavljuju minimalac. Zatim tu su kafedžije i “mali preduzetnici”, neka ih u Srbiji ima oko 35.000 “živih” (naspram preko 22.000 “uspavanih” malih firmi), koji takođe prijavljuju samo minimalac za sebe, porodicu i svoje radnike, itd. Eto, samo “odokativnom metodom” možemo već doći do oko 50.000 ljudi u privatnom sektoru čije plate dostupne statistici ne odgovaraju stvarnosti, što, dakako, remeti ozbiljne računice.\nNaravno, sve zajedno, ako se i saberu prijavljene i neke “sive” mesečne zarade, to je prenisko za evropske prilike i evropske države, ali je pri toliko visokom stepenu “sivih transakcija” u plaćanju rada, veoma teško sagledati stvarne socijalne prilike u državi i međusobne odnose plata u privatnom i u javnom sektoru. Naročito ako se u račun uvede nivo kvalifikacione strukture, postaje problematična teza da su plate kod države veće nego kod drugih poslodavaca. Druga je stvar što su plate kod privatnika po pravilu krvavo zarađene, a kod države mnoge baš i nisu.\nO rasporedu ekonomske moći i bogatstva u Srbiji ima mnogo jasnijih indirektnih pokazatelja od ovih iz domena plata. Evo, u Večernjim novostima (od 18. februara) zapazio sam tekst u kojem se iznosi da je od nešto preko 30.000 novih putničkih automobila i komercijalnih vozila prvi put registrovanih u Srbiji 2018. godine – čak 74 odsto registrovano u Beogradu. U Vojvodini je registrovano 14 odsto, a u ostalim delovima Srbije tek 12 odsto (tamo se uglavnom radi s polovnjacima). Duga je priča o tome kuda to vodi, ako se Srbija podeli na novu i onu polovnu.\nFiskalni savet je ocenio da nacrt Fiskalne strategije Vlade Srbije za 2020. godinu, sa projekcijom za 2021. i 2022. godinu, ne predviđa da se povećaju investicije javnih preduzeća koja su pod...\nPetrović: Povećanje javnih investicija sa četiri na 4,5 odsto BDP samo dobar početak\nPredsednik Fiskalnog saveta Pavle Petrović rekao je danas da je nacrtom Fiskalne strategije Vlade Srbije za 2020. godinu predviđeno povećanje javnih investicija sa četiri odsto bruto domaćeg...\nFiskalni savet saopštio je danas da nije opravdano da se budžetska sredstva koriste za rešavanje problema s kreditima indeksiranim u švajcarskim francima.


Predsednik SAD Donald Tramp nominovao je konzervativnu pravnicu Ejmi Koni Beret za upražnjeno mesto u Vrhovnom sudu (FOTO: Olivier DOULIERY / AFP)\nVera Beret je već bila centralna tačka sporenja republikanaca i demokrata 2017. kada je u Senatu saslušavana radi postavljanja u apelacioni sud. Demokrate su isticale njene verske stavove uz sumnju da će uticati na njene sudijske odluke. Republikanci su to odbacivali kao "religiozni test", dok je Beret rekla da će odvojiti svoje lične religiozne stavove od dužnosti sudije.\nBeret je otvoreno govorila o svojim stavovima o moralnosti u društvu i polemisala o pitanjima kako pobožni sudija treba da razreši tenzije između svojih sudijskih dužnosti i religioznih uverenja, ističe list. Ona je 2015. potpisala pismo kojim se potvrđuje, među ostalim tradicionalnim katoličkim stavovima, da su "brak i porodica zasnovani na neraskidivoj vezi muškarca i žene", a 2012. se pridružila osudi dela Obamakera koji je zahtevao od poslodavaca da pokriju neke troškove kontracepcije u okviru zdravstvene zaštite.\nBeret je rekla da se duboko oslanja na svoje striktno poštovanje katoličke vere, iako naglašava da to ne utiče na njene sudske odluke. Članica je hrišćanske grupe Pipl of preis (People of Praise) koja veruje da je svet ispunjen mračnim silama. Ženske vođe grupe zovu se "sluškinje" (handmaid) još pre nego što je roman Margaret Etvud (Margaret Atwood) dao novo značenje toj frazi.\nPrevazilaženje značajnog presedana, ipak, nije mali poduhvat, ističe Njujork tajms. Sutkinja Beret je, međutim, istakla da su neki presedani vredniji od drugih, posebno kada je presedan nepopularan. "Odgovor javnosti na kontroverzne slučajeve kao Rou odražavaju javno odbacivanje stava da stare decisis (neka odluka stoji) može proglasiti trajnu pobedu u polarizujućoj ustavnoj borbi", napisala je ona 2013.\nU članku iz 1998. Beret je napisala da je abortus "uvek nemoralan". U govoru na Univerzitetu Džeksonvil 2016, međutim, rekla je da veruje da srž odluke u slučaju Rou protiv Vejda, koji ženama daje pravo na abortus, neće biti promenjen, ali da su moguće manje promene, poput pitanja da li je abortus moguć u kasnoj trudnoći ili kolika se ograničenja mogu staviti na klinike.


Da li je srpski jezik spreman za 21. vek? - Media&Reform\nHome»Aktivni građani»Da li je srpski jezik spreman za 21. vek?\nDa li je srpski jezik spreman za 21. vek?\nBy Nemanja Stevanović 3. October 2018. No Comments4 Mins Read\nAleksandar Novaković razvio je aplikaciju za učenje srpskog jezika; foto: MRCN/N.S.\nSa razvojem savremene tehnologije, susrećemo se sa potrebom da dosta toga obavljamo putem računara, a pojavom pametnih telefona dobili smo računar u džepu. Od mobilnog bankarstva, preko čitanja knjiga na mobilnom, pa do mogućnosti da se uči putem telefona – sve je danas moguće uz pomoć aplikacija. Upravo je aplikacija Speak Serbian, koju je razvio asistent sa Departmana za srpski jezik Filozofskog fakulteta u Nišu Aleksandar Novaković, pionirski poduhvat u učenju srpskog jezika za strance pomoću novih tehnologija.\n„Aplikacija za učenje srpskog jezika još uvek nema u toj meri i onako kako bi, barem sa metodičke strane, trebalo da izgleda. Trudili smo se da aplikaciju razvijemo u skladu sa pravilima metodičke nastave i onim što savremene metodike propisuju“, navodi Novaković.\nUvidevši potrebu za ovakvom aplikacijom, kao i promocijom savremenih tehnologija i svetskog trenda korišćenja mobilnih telefona u savremenoj nastavi, naš sagovornik je po ugledu na one koje postoje za učenje engleskog, francuskog i španskog jezika počeo da razvija aplikacije za učenje srpskog jezika. Ipak, napominje da je još uvek reč o beta verziji, koja je pokrenuta kao probna i kako bi potpuna verzija bila vidljiva na Google-ovoj prodavnici.\nKao i pri učenju u školi, ova aplikacija nudi tri nivoa: početni, srednji i napredni koji pokriva oblasti slušanja, pisanja i čitanja, govora i gramatike. U lekcijama postoje i kulturni elementi, pa se uz srpski jezik uči i o kulturi Srbije.\nIako se aplikacija ne može koristiti kao udžbenik, Novaković se trudio da ona bude potpuna i dovoljna za učenje srpskog kao stranog jezika:\n„Vodio sam računa da aplikacija bude glavni izvor nastavnih materijala onima koji nisu u mogućnosti da dođu do štampanih materijala, ali tako i da bude pomoćno sredstvo u učenju srpskog jezika“.\nOd velike pomoći kod samog razvoja ove aplikacije bila je Novakovićeva mentorka sa doktorskih studija i nastavnica Metodike nastave srpskog jezika i književnosti profesorka dr Marina Janjić.\nRazlika između dosadašnjih aplikacija i „Learn Serbian“\nNa platofrmama za preuzimanje aplikacija za mobilne telefone moguće je naići na veliki broj onih za učenje stranih jezika, a jedna od najpoznatijih je Duolingo. Međutim, Novaković smatra da ova aplikacija nije bez mana.\n„Recimo, Duolingo je aplikacija koja obuhvata više jezika. Samim tim, kada se pokuša da se uradi nešto što obuhvata više jezika, to ne može biti dovoljno detaljno kao kada je to aplikacija za učenje samo jednog jezika“.\nNastava jezika za digitalno doba\nU savremenoj teoriji nastave insistira se na korišćenju naprednih tehnologija. Međutim, Novaković kaže da ne treba veličati njihovo prisustvo i mogućnosti koje daju u nastavi, ali ne treba ih ni ignorisati.\n„Digitalizacija o kojoj se priča u Srbiji znači da će mnoga zanimanja, koja će doći za dvadesetak godina u svetu, zahtevati informatičku pismenost i, takoreći, sposobnost programiranja, jer takve su potrebe koje tržište servira i logično je da će drugačiji kadar izlaziti iz škola i sa fakulteta“, navodi naš sagovornik i dodaje da će biti još posla kako bi se došlo do trenutka kada se može reći da postoji dovoljan broj savremenih nastavnih sredstava.\nU Nišu upotreba savremenih tehnologija u nastavi ide iz krajnosti u krajnost, navodi naš sagovornik, pa tako ima škola koje su tehnički opremljene za ovakav vid nastave, zatim onih koje nisu, ali i onih u „u kojima u jednom uglu stoji kamin, a u drugom pametna elektronska tabla“.\n„Ne možemo reći da smo u potpunosti spremni, ali bilo bi lepo kada bismo se svi zainteresovali za te nove tehnologije i ispitali mogućnosti. Možda je razlog zbog čega imamo negativan stav prema tim stvarima i taj što nismo videli kako mogu da nam pomognu u radu sa učenicima“, dodaje Novković.\nIpak, na studijskoj grupi za srbistiku veliki broj studentkinja i studenata zainteresovano je za korišćenje savremenih tehnologija u nastavi.\n„Drago mi je da kažem da radim sa mladim ljudima koji su spremni da saslušaju i razmisle o onom što im se kaže na fakultetu. Profesorke Marina Janjić i Snežana Božić i ja imamo pozitivna iskustva u radu sa studentima i drago nam je zbog njihove želje da na svojim časovima koriste savremenu tehnologiju“, zaključuje Novković.\nAleksandar Novaković aplikacija Filozofski fakultet Niš srpski jezik


NOVA POMOĆ ZA GRAĐANE SRBIJE - Valjevo na dlanu\nHomePrivredaNOVA POMOĆ ZA GRAĐANE SRBIJE\nNOVA POMOĆ ZA GRAĐANE SRBIJE\nKonkretno, zakonu je dodat stav koji kaže da je odlaganje plaćanja poreskog duga odnosno nedospelih poreskih obaveza moguće „izuzetno, u cilju ublažavanja ekonomskih posledica prouzrokovanih pandemijom, višom silom, odnosno drugim vanrednim događajem i to na način i pod uslovima koje utvrdi vlada“.\nPredloženim odredbama se na poseban način uređuje postupak za hitno usvajanje mera iz oblasti poreske politike u cilju ublažavanja posledica koje za privredu i građane mogu nastati usled vanrednih događaja. Shodno navedenom, u slučaju potrebe Vlada može da donese navedene mere kojima bi se na sistematski način ublažile posledice u odnosu na subjekte koji mogu biti ugroženi usled vanrednih događaja – navode u Ministarstvu finansija.\nOdlaganje plaćanja poreza na zarade i doprinose za privatni sektor, tokom trajanja vanrednog stanja, ima za cilj povećanje likvidnosti svih privrednih subjekata u privrednom sektoru koji isplaćuju zarade zaposlenima. Takođe, ova mera se odnosi na odlaganje plaćanja poreza na prihod od samostalnih delatnosti svih preduzetnika – objasnili su iz ministarstva finansija nakon donošenja prvog paketa mera.\nPočela javna raspra\nIzvešaj štaba za v


Kod Šida otkriven beli mišar kakav nije snimljen u poslednjih sto godina – SLOBODNA VOJVODINA\nDruštvo za zaštitu i proučavanje ptica Srbije saopštilo je danas da se u okolini Šida pojavio beli mišar, retka ptica grabljivica.\nVest da u okolini Šida meštani godinama unazad primećuju belu pticu grabljivicu privukla je pažnju članova Društva za zaštitu i proučavanje ptica Srbije.\nNataša Tomić i Marko Šćiban posetili su okolinu sela Sot i proverili te navode.\n„Krenuli smo ka vozilu i trenutak pre nego što bismo napustili lokaciju iznad naših glava ukazala se potpuno bela ptica grabljivica. Na osnovu veličine, oblika tela i ponašanja ustanovili smo da se radi o mišaru (Buteo buteo), inače najčešćoj ptici grabljivici u Srbiji. Snežno beli lepotan izleteo je iz šume, kružio iznad nas i nestao visoko na nebu“, objašnjava Marko Šćiban iz Društva za zaštitu i proučavanje ptica Srbije.\nOrnitolozi smatraju da ova ptica ima redak poremećaj obojenosti perja poznat kao potpuni leucizam koji predstavlja nedostatak crnog pigmenta, melanina u telu.\nOvakav poremećaj obojenosti jedinki koje prirodno nisu bele kao labudovi ili čaplje uglavnom im smanjuje mogućnost preživljavanja u prirodi.\nMeđutim, belog mišara iz okoline Sota meštani susreću već dve godine, što ukazuje da uspešno odoleva svim izazovima.\nRelated Topics:Društvo za zaštitu i proučavanje ptica SrbijeŠid\nMeštani Ečke se žale da nemaju dovoljno informacija o budućem auto-putu


Nekadašnji gradonačelnik Dejanović kod aktuelnog kolege Vučevića | (Vesti - 27.11.2015) Novi Sad\n27.11.2015 u 14:36h\nNekadašnji gradonačelnik Dejanović kod aktuelnog kolege Vučevića\nNekadašnjeg novosadskog gradonačelnika Jovana Dejanovića, koji je nedavno objavio knjigu ''Moje novosadske i druge godine'', primo je danas, u Svečanoj sali Gradske kuće, gradonačelnik Novog Sada Miloš Vučević.\n- Privilegija je što sam od gospodina Dejanovića neposredno dobio ovu knjigu, sa lepom posvetom, a posebno je čast razgovarati i deliti iskustva sa jednim od najpoznatijih gradonačelnika našeg grada dvadesetog veka. Svakodnevno smo okruženi lepim stvarima koje je Jovan Dejanović uradio za sve nas, a njegovo ime je jedan od sinonima za Novi Sad. Od njega se može mnogo toga naučiti, iako su društveno - političke okolnosti i ceo ambijent privrede i ekonomije danas znatno drugačiji. Međutim, postoji i nešto zajedničko sa tim vremenom, a to je težnja Novog Sada da napreduje, da raste i da se razvija. Najdragocenije što sam nakon nekoliko sastanaka sa nekadašnjim gradonačelnikom Dejanovićem shvatio, jeste da nema neostvarivih ciljeva i da je bitno da verujete, da se ne obazirete na zlurade komentare i da radite najbolje što umete za svoj grad i sugrađane. Kada je gospodin Dejanović kretao u izgradnju Spensa, Mosta slobode ili Srpskog narodnog pozorišta, i tada je sigurno postojala neka rasprava u smislu da li je to ostvarivo ili nije, a danas smo mi svakodnevno okruženi tim objektima, veoma značajnim u svakom smislu. Dakle, samo je bitno verovati i ići sigurnim korakom napred - rekao je gradonačelnik Vučević.\nJovan Dejanović je rekao da se nada da će stići vreme kada će generacije koje su već na društvenoj sceni i one koje dolaze, realizovati neke od projekata značajnih za grad planiranih još pre više decenija.\n- U vreme kada sam ja bio gradonačelnik Novog Sada dosta toga je urađeno, a verujem i već vidim jasne naznake u gradu da se stvari, pored mnogih teškoća na koje gradska vlast nailazi, menjaju na bolje. Želja mi je da grad i dalje stasava u svim oblastima i da ugled koji Novi Sad uživa, kako u zemlji, tako i u inostranstvu, nastavi da jača i da samo lepe stvari krase naš grad - rekao je Dejanović.\nKnjiga "Moje novosadske i druge godine" objavljena je uz podršku Gradske uprave za kulturu kao izdanje "Prometeja", a napisana je na 400 stranica i ilustrovana sa više od 500 fotografija.\nNOVA KANDIDATURA ZA EVROPSKU PRESTONICU MLADIH: Gradonačenik Vučević je prokomentarisao jučerašnje zvanično proglašenja Omladinske prestonice Evrope za 2018. godinu u Madridu gde je Novi Sad bio u najužem izboru za prvo mesto. On je čestitao i zahvalio celom timu angažovanom na projektu kandidature Novog Sada za Omladinsku prestonicu Evrope i istakao da je veliki uspeh Grada što, iako nije osvojio tu prestižnu titulu, ipak jeste ušao u pet evropskih gradova kao ravnopravni konkurent, a da je plan priprema nove kandidature.\nPodsetimo, za Omladinsku prestonicu mladih izabran je portugalski grad Kaškaiš. Novi Sad je bio u najužem izboru, a Portugalci su u trci za ovu titulu pobedili i Mančester, Peruđu i Kečkemet.\nNovi Sad je jedini grad van Evropske unije koji se našao među finalistima. Predstavnici Evropskog omladinskog foruma istakli su da je to veliki uspeh, naročito zbog toga što je za 2018. bio kandidovan 21 grad, čak trostruko više nego prethodne godine.\nPovezane teme gradonačelnik Novog Sada Miloš Vučević jovan dejanović moje novosadske i druge godine


Mali: Država povećava plate kako bi zadržala ljude u zemlji - Naši u svetu\nObjavljeno 17/11/19 u 10:00\nSrpski ministar finansija Siniša Mali izjavio je da britanski “Fajnenšel tajms” rangira Srbiju kao zemlju broj jedan po privlačenju direktnih stranih investicija.\n“Fajnenšel tajms rangira Srbiju kao broj jedan po privlačenju direktnih stranih investicija. U prvih osam meseci ove godine imamo preko 40 odsto više stranih investicija nego u istom periodu prošle”, rekao je Mali gostujući na Studiju B.\n“Pred nama je set budžetskih zakona, dva su važna elementa, pre svega rasterećenje privrede od doprinosa i poreza. Prošle godine je bilo 63 odsto opterećenje pa smo smanjili na 62, sledeće godine ga smanjujemo za još jedan odsto na 61”, rekao je Mali.\nPrema njegovim rečima, to će državu “koštati” 13,1 milijardu dinara, u smislu gubitka u prihodima, ali će, kaže, s druge strane to biti podsticaj da se privreda rastereti za toliko i da taj novac uloži u zapošljavanje novih kadrova, povećanje plata ili nabavku opreme.\n“To je veoma važan signal i za investitore”, poručio je Mali.\n“Na primer, ako ste završili fakultet ili školu u poslednjih šest meseci, a zapošljavate se ili započinjete biznis, na vašu platu ne plaćate porez i doprinos, znači nula država preuzima samo da bi vas podstakla da uđete u posao. Zatim za preduzeća, ako zaposleni dolazi iz inostranstva tada su doprinosi umesto 100 odsto samo 30 odsto”, naveo je Mali.\n“Treću godinu zaredom mi povećavamo plate u javnom sektoru, mislim da kad saberete po pojedinim kategorijama vi imate rast od 45 posto u poslednjih par godina. Penzije, od 1. januara idu po takozvanoj švajcarskoj formuli po 5,4 odsto, zavisiće od inflacije i stope rasta prosečnih plata”, rekao je ministar.\nDodaje da je reč o “najzdravijoj formuli”, koja, navodi, glasi “ako rastu plate u Srbiji, rastu i penzije”.\nMali ističe da država povećava plate kako bi zadržala ljude u zemlji, kako bi građani što pre osetili boljitak i bolji životni standard.\n“Neki kritikuju, “mnogo ste povećali plate”, a mi u rebalnsu budžeta i u budžetu za narednu godinu imamo veće izdvajanje za investicije nego za plate. Te investicije će doneti u narednom periodu više plate i penzije”, istakao je Mali.\nIstiče da je srpska ekonomija proglašena među nekoliko najboljih u Evropi i dodao da je samo Mađarska ispred Srbije po rastu privrede u trećem kvartalu.\n“To nije rekao Siniša, nije rekao Vučić, već Međunarodni monetarni fond, rekla je Evropska komisija. Oni su rekli da je budžet u izuzetno zdravom stanju i da je rast je stabilan. To može neko da prihvati ili ne prihvati, da vidi ili ne vidi, to je tako. Šta je nama važno? To je da obični građani osete boljitak u što kraćem vremenskom periodu”, rekao je Mali.\nNavodi i da je država ispunila obećanje da će prosečna plata u zemlji biti viša od 500 evra i dodao da sa ovakvom tendencijom rasta privrede, sledeće godine država će se truditi da dostigne i 520, 550…\nFajnenšel tajmsSiniša MaliSrbijaStrane investicije\nTražili burmu na njivi, a ono što su našli sasvim će im promeniti život (FOTO+VIDEO)\nPriča stjuardese iz Beograda zaposlene u svetskoj aviokompaniji: Ipak mi imamo svoje standarde lepote


Foto: Pexels | Milionska imovina bez pokrića\nN.N. 21.05.2022 14:30\nBANJALUKA - Policija Srpske pojačala je finansijske kontrole sa ciljem otkrivanja nelegalno stečene imovine, a pod lupom se samo lani našlo više desetina osoba čija je imovina procijenjena na nekoliko miliona maraka.\n"Podneseno je 27 izvještaja nadležnim tužilaštvima od kojih se 18 odnosi na finansijske istrage, dok se dva izvještaja odnose na počinjena krivična djela, a sedam o preduzetim mjerama i radnjama", navedeno je u izvještaju MUP-a.\n"Predloženo je i određivanje privremene mjere oduzimanja radi obezbjeđivanja pokretne i nepokretne imovine vrijedne 13,41 miliona maraka", podaci su MUP-a.\n"Vrijednost blokirane, privremeno i trajno oduzete imovine u datom periodu nije moguće svaki put tačno iskazati u izvještajima, jer se u zavisnosti od odluke suda dešava da imovina koja je blokirana prelazi u privremeno ili trajno oduzetu", podvukli su u MUP-u.


Kina: Vise od 1.500 novih slucajeva korone, najvise od 2020\nTanjug 12. marta 2022. 07:55\nPEKING – Kina je za poslednja 24 sata registrovala više od 1.500 novih lokalnih infekcija kovid-19, najviše još od izbijanja epidemije početkom 2020. godine,a zbog širenja omikron soja više gradova širom zemlje dodatno je pooštrilo mere.\nUkupno je prijavljeno 588 slučajeva sa simptomima infekcije od kojih je 476 lokalno prenošeno, saopštila je Državna zdravstvena komisija, uključujući i pet osoba koje su prvobitno klasifikovane kao asimptomatske i koje su kasnije razvile simptome, prenosi Rojters.\nKina je u petak registrovala i 1.048 asimptomatskih infekcija, a koje ova zemlja posebno vodi, u odnosu na 703 dan ranije.\nNekoliko gradova je preduzelo mere kao što su otkazivanje javnih događaja, pokretanje masovnog testiranja i prelaženje u školama na onlajn nastavu.\nProvincija Đilin, u severoistočnom delu Kine, jedna je od najteže pogođenih regiona, a lokalne vlasti su saopštile da je zbog takve siituacije smenjen gradonačelnik istoimenog grada i predsednik okruga u Čangčunu.\nU ovom gradu je obustavljen rad svih preduzeća osim prioritetnih službi, a za oko 9 miliona stanovnika izdata je naredba da ne napuštaju svoja stambena naselja osim u hitnim slučajevima.\nNa sastanku koji je sazvala vladina radna grupa, koja koordinira odgovor Kine na kovid-19, juče je saopšteno da sve lokalne vlasti moraju da pooštre mere prevencije i kontrole i da to tretiraju kao svoj glavni politički zadatak, navodi Rojters.